BELI GAME DI ONLINE RM10,000 - ANAK ZARINA TINGGALKAN BAKI AKAUN RM3 JE

"Selama ini, saya memang beri dia kad bank untuk mudahkan dia membeli data internet atau makanan dalam talian. Saya tak terfikir langsung yang dia akan menggunakan wang yang saya kumpul dalam akaun peribadinya untuk membeli permainan video itu.

"Menggigil satu badan apabila dapat tahu wang itu 'lesap'. Adam mengaku dia membeli tiga permainan video dalam talian yang setiap satunya berharga RM3,000 hingga RM5,000," demikian kata pelakon, Zarina Zainuddin yang terkejut apabila anak bongsunya, Adam, 15, membelanjakan lebih RM10,000 untuk membeli tiga permainan video dalam talian sehingga wang simpanannya hanya berbaki RM3.

Untuk info, Zarina habis wang simpanannya sebanyak RM23,000 untuk kegunaan masa depan pendidikan anaknya itu. Ia kini hanya berbaki RM3.

"Saya muat naik video itu bukan suka-suka atau nak aibkan anak. Saya cuma nak bagi teladan supaya ibu bapa di luar sana mengawasi pergerakan anak-anak di rumah, lagi-lagi dalam keadaan sekarang ini macam-macam boleh berlaku.

"Saya sudah memadam hantaran itu dan saya beritahu Adam yang saya nak dia menghargai apa yang saya lakukan untuknya selama ini. Sebagai ibu saya sangat terkesan dengan benda ini tapi orang luar tak faham perasaan saya. Mereka ingat saya muat naik video untuk tujuan nak malukan dia.

"Nak malu apa? Dia bukan mencuri atau merogol anak orang. Dia cuma beli permainan video menggunakan duit dia sendiri dengan jumlah yang begitu besar. Dia mencalarkan kepercayaan saya. Jadi apa yang malunya? Mereka yang kata macam ini tiada fikiran ke?

"Takkanlah nak simpan keburukan anak. Saya kongsi supaya orang luar juga ambil langkah sama dengan memantau pergerakan anak masing-masing. Saya dah terkena, jadi saya tak mahu orang lain pun sama," tambahnya dipetik sebagai berkata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERANA SEKOTAK ROKOK - AZAD JAZMIN TERIMA 13 JAHITAN

Merokok membahayakan kesihatan... dan ia terbukti benar apabila pelakon Azad Jazmin, 37, baru-baru ini menerima 13 jahitan. Semuanya gara-gara pelakon itu ketagih rokok dan ingin membelinya di sebuah kedai serba guna di Puchong tanpa mengetahui 'malang' yang bakal menimpa.

Mungkin akibat terlalu ghairah, tanpa disedari Azad hilang kawalan dan terjatuh ke dalam sebuah longkang sekaligus menyebabkan buku lali kanannya cedera.

"Akibat kejadian itu saya terpaksa menerima 13 jahitan. Doktor yang merawat saya ketika itu memarahi saya apabila mendapat tahu saya terjatuh selepas membeli sekotak rokok.

"Pelbagai perkara yang dia beritahu tentang bahaya mengenai rokok sehingga saya terlupa tentang kesakitan pada bahagian kaki," ujar Azad dipetik sebagai berkata.

Meskipun kena marah, namun Azad hanya mendiamkan diri tanpa memberi apa-apa reaksi ketika itu. Iyalah... orang dah salah takkan nak marah, lagipun apa yang dinasihatkan oleh doktor itu adalah benar. Ahak.


ISU 'GELANG PINK' - CHAZY MOHON MAAF, AKUI SEMUA BERLAKON: "HANYA SYOK-SYOK SAHAJA"

Berhubung video dirinya membuat gurauan mengenai memakai gelang pink di tempat awam yang tular sejak minggu lalu, personaliti media sosial, Chazy Nash menerusi laman Instagram miliknya tampil membuat permohonan maaf terbuka.

Jelasnya, video tersebut bukan untuk memperlekehkan mana-mana pihak sebaliknya hanya lakonan semata-mata: "Hari ni saya nak cakap pasal video gelang pink yang tengah tular sekarang ni.

"Pertama sekali saya nak minta maaf, saya tak boleh nak salahkan korang semua jika tak sependapat seperti saya bahawa video itu sekadar lawak. Saya faham... Tapi saya lihat ramai yang salah faham bahawa video ini prank di tempat awam.

Klik untuk gambar besar

"Untuk pengetahuan semua itu bukan video prank. Semua berlakon, 100 peratus staged termasuk orang di sekeliling, semua kawan-kawan dan buat di set lakonan.

"Saya buat video itu bukan nak memperlekehkan mana-mana pihak. Video itu hanya syok-syok sahaja. Sebab content saya kebanyakannya macam tu. Tapi apapun saya tetap nak minta maaf kepada korang semua sebab buat ramai orang duduk tak senang," tulisnya di Instagram.

Terdahulu tular aksi instafamous itu yang memakai gelang pink di sebuah restoran hingga mencetuskan panik dalam kalangan netizen.

Rentetan itu, ramai juga yang beranggapan tindakan itu agak keterlaluan sehingga wujud pengikutnya yang tampil mempersoalkan mengapa perkara tersebut boleh berlaku kerana beliau dilihat berkelakuan seperti mahu memperlekehkan pihak tertentu.

Malah, ada juga yang merasakan jenaka itu tidak bersesuaian kerana mengaitkan isu sensitif dan kesihatan.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'SINDIR' PAKAI SERBAN, CAKAP PELAT - SHARNAAZ MINTA MAAF, CAPRICE AKUI TERLEBIH EMOSI

Menerusi Instagram live baru-baru ini, pelakon Sharnaaz Ahmad telah mengusik rakan selebritinya iaitu Shukri Yahya yang akhirnya mengundang rasa kurang senang Caprice.

Walaupun Sharnaaz tidak menyebut sebarang nama, namun filter memakai serban dan slang gaya percakapannya semasa bersiaran dipercayai menyerupai penyanyi rap berkenaan.

"Dekat Jordan... tadi ada orang kirim key chain sama saya. Kau nak key chain... saya sudah bawa key chain ini. Bang bang," kata Sharnaaz secara berseloroh.

Gurauan Sharnaaz itu ternyata membuatkan Shukri tidak tahan ketawa hingga dia bertindak menyembunyikan wajahnya. Bukan itu sahaja, Shukri juga kedengaran beberapa kali merayu supaya sahabat baiknya itu menukar filter yang lain.

Klik untuk gambar besar

Enggan berdiam diri, Caprice segera memuat naik video yang sama di laman Instagram dengan suntingan menambah klip drama lakonan Sharnaaz berjudul 'Suamiku Encik Sotong': "Dari jauh je berani sotong, see you when I see you," tulis Caprice bersama posting berkenaan.

Tidak cukup dengan itu Caprice turut berkongsi video sambil memberi peringatan kepada Sharnaaz: "Oh mamu (merujuk kepada Sharnaaz), big mistake brother. You want to have a problem with Caprice (anda nak mencari masalah dengan saya).

"Pertama sekali, lebih baik hang (anda) tulis surat dekat (kepada) KKM minta depa (mereka) lanjutkan tempoh kuarantin saya. Restoran itu abang saya punya. Kita beri hang tiga empat jam untuk fikir secara waras. Sebab Ampang, Damansara, Kuala Lumpur terlalu kecil.

"Fikir secara waras... hubungi abang-abang anda jika benar-benar mahu masalah ini berlaku, saya akan jumpa anda Insya-Allah," kata Caprice menerusi Instastory.

Sementara itu, menerusi satu perkongsian di Insta Story, Caprice memuat naik mesej daripada pengikutnya yang kurang senang dengan Sharnaaz yang asyik mengutuk orang tetapi apabila kena pada diri sendiri pasti akan melenting.

Caprice berkata dia menyangkakan selama ini Sharnaaz adalah rakannya dan tetap sabar meskipun sudah beberapa kali diperli. Ujarnya, dia tidak sabar untuk selesai kuarantin untuk selesaikan hal tersebut.

Tidak terhenti di situ, Sharnaaz yang enggan berdiam diri apabila digelar 'sotong' pula berkongsi paparan skrin mesej yang dihantar kepada Caprice atau nama sebenarnya Ariz Ramli.

"Sudah hantar lokasi, marilah sayang jemput makan tengah hari. Lauk sotong ada ini. Petik nama orang tapi block orang. Lu memang penakut la. Konon bawa panji Islam, jarum pun menangis pegang tangan orang. Belum kena gegar lagi," tulis Sharnaaz.

Namun terkini, Sharnaaz yang enggan memanjangkan isu tersebut telah tampil menyelesaikan salah faham tersebut dengan memohon maaf secara terbuka kepada Caprice.

"Sejak pagi tadi, semua netizen tahu yang aku ada isu dengan Caprice. Insya-Allah aku dan Caprice akan selesaikan secara elok. Aku rasa secara peribadi apa gurauan dari Jordan sampai sekarang, mungkin agak keterlaluan. Aku sebagai orang yang lebih matang, aku mohon maaf," ujarnya

Video dikongsikan Sharnaaz itu dimuat naik semula oleh Caprice yang menerima permohonan maaf tersebut serta turut sama memohon maaf. Caprice turut berkata selepas selesai habis kuarantin dia mengajak Sharnaaz untuk lepak minum bersama-sama.

"Selamat datang ke Damansara Sharnaaz Ahmad, pihak kita terima permohon maaf tersebut dan Caprice pun kalau lebih-lebih tadi apologize sebab kita pon tak lunch lagi.. lapar… insyaAllah selepas quarantine caprice akan sampai @cilikampunghartamas dan minum sama2," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMY BENGANG NABILA MASIH BEKERJA: "TAK ADA KEPALA OTAK KER? PENTINGKAN DIRI..."

"Working! Go home now! Ini mana punya production house! Tak ada kepala otak ker? Hanya pentingkan diri sendiri. Korang semua duk rumah dengan selamatnya yang lain ambil risiko sebab korang nak habiskan cepat kerja korang. Hello PDRM tolong pergi cari dorang ni sebab paksa orang kerja dan melanggar perintah.

"Suruh anak-anak korang jer lah kerja. Dorang ni melanggar perintah kerajaan. Anak aku sepatutnya ada kat dalam rumah bukan kerja. Abil please pack your thing and come home now!" tulis demikian kata penyanyi Amy Search di ruangan komen Instagram anaknya, pelakon Nabila Huda.

Nabila yang masih terbabit dengan penggambaran bersama sebuah produksi di Kelantan mencetuskan perasaan kurang senang semua pihak. Malah, bapanya sendiri Amy Search terkejut apabila anak perempuannya itu masih dikehendaki bekerja biarpun kerajaan telah mengumumkan Perintah Kawalan Pergerakan bermula semalam.

Terdahulu pelakon wanita itu memuatnaik fotonya menjamu selera berbekalkan semangkuk mi segera di sebuah bilik hotel di Kelantan: "Tengok semua post Day 1 #lockdown menu, here goes mine while I'm in Kelantan.

Klik untuk gambar besar

"Still working, away from home, kena stay hotel, paling perit nak terima tak ada dapur nak masak. Pastu teringin gila nak makan maggi ketam dari beberapa hari lepas, tapi kata 'esok' pergi tapi 'esok' dah tutup. End up.. Ini je misteri jam 12 ku. Nok kelik! Homesick doh! I miss my kitchen, my nasi, suami, anak, kucing, family," tulis Nabila.

Susulan arahan bapanya, Nabila mendapatkan kebenaran dari pihak produksi untuk pulang ke kediamannya untuk bersama keluarga: "Sudah bercakap dengan pengurus produksi, tak dapat nak cakap dengan penerbit pun. Tak apa, Abil dah packing dan balik KL sekarang. Jangan bimbang papa ku sayang, janji Abil akan pulang dengan selamat," tambahnya.

Perdana Menteri, Tan Sri Muhyiddin Yassin mengumumkan kerajaan memutuskan untuk melaksanakan Perintah Kawalan Pergerakan, mulai Rabu (18 Mac) hingga 31 Mac 2020, di seluruh negara.

Beliau berkata, perintah kawalan selama 14 hari itu dibuat mengikut Akta Pencegahan dan Pengawalan Penyakit Berjangkit 1988 dan Akta Polis 1967. Katanya, perintah kawalan pergerakan ini membabitkan pertamanya larangan menyeluruh pergerakan dan perhimpunan ramai di seluruh negara termasuk aktiviti keagamaan, sukan, sosial dan budaya.

www.myartis.com / Sumber & foto: Rotikaya, Astro Gempak & Instagram Nabila Huda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS MASK - ALIFF SYUKRI 'KANTOI' TAK MINUM MINUMAN KURUS PULA

Nampaknya nama usahawan kosmetik, Datuk Seri Aliff Syukri kembali panas di sosial media terutamanya di Twitter. Selepas kisah penjualan topeng muka yang bocor, kini timbul pula isu dimana Aliff Syukri 'kantoi' tak minum minuman kurus pula.

Kontroversi terbaru dibongkarkan pengguna Twitter yang berkongsi sedikit Instagram Live Aliff Syukri yang dirakamkan. Dalam video tersebut, Datuk Seri Aliff Syukri dikatakan berkongsi dengan penonton IG Live beliau tentang minuman yang diambil untuk kurus.

Namun menurut pengguna Twitter tersebut, Aliff Syukri didakwa tidak meletakkan bahan minuman tersebut di dalam cawannya kerana sachet tersebut diikat dengan getah: "Dato Aliff buat hal lagi. Acah letak dalam cawan tapi sachet ikat dengan getah. Cuba perhatikan," tulis ayraa.

Video yang dipaparkan tersebut mendapat hampir 11,000 Retweet dan hampir 10,000 Likes.

Klik untuk gambar besar

www.myartis.com / Sumber & foto: Astro Gempak & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MOHON MAAF ISU 'CHE MAT': "SEORANG USTAZ BERKELAKUAN BEGITU" - IQRAM

"Dengan rasa rendah diri dan penuh ikhlas, ingin saya katakan tiada langsung niat untuk menyekutukan Allah inikan pula hendak menghina Nabi Muhammad SAW.

"Inilah pegangan keluarga saya sejak azali lagi. Setiap hari saya mengucapkan dua kalimah syahadah," kata pelakon Iqram Dinzly, 36, yang tampil memohon maaf kepada semua dan mengakui dirinya juga manusia tidak sempurna kerana terlepas cakap.

Permohonan maaf itu dibuat Iqram kepada seluruh masyarakat Malaysia yang tersinggung dengan kenyatannya mengenai Tok Guru Che Mat yang didakwa ditujukan kepada Nabi Muhammad SAW.

Tindakan menggelarkan Nabi Muhammad SAW sebagai Che Mat, Iqram telah dikecam hebat kerana dianggap menghina junjungan besar Nabi Muhammad SAW.

Klik untuk gambar besar

Untuk pengetahuan, tindakan Iqram hanya disedari selepas video yang dimuatnaik oleh seorang Ustaz yang tegas menegur cara percakapan pelakon itu.

Dalam kenyataan itu, Ustaz tersebut berpandangan Iqram tidak sepatutnya memanggil Nabi Muhammad dengan nama Che Mat sebaliknya perlu memuliakan Rasulullah.

Bagaimanapun Iqram menganggap teguran yang diberi tidak beradab dan tidak bercirikan seorang ulama yang penuh adab sopan.

"Orang luar boleh nilai sendiri perilaku seorang yang dikatakan Ustaz boleh berkelakuan begitu. Saya lebih menghormati cara mufti walaupun buat surat terbuka namun ia jelas adab dan adat sopan untuk berinteraksi di alam maya.

"Sekiranya ia satu bentuk publisiti, ambillah saya izinkan. Cuma saya tidak akan memohon maaf dan tidak akan bersua dengannya sampai mati disebabkan tindakan kurang ajar menyentuh soal arwah ayah saya iaitu 'sekiranya ayah kau masih hidup' dalam video yang dimuatnaik di YouTube.

"Pertanyaan saya adakah itu dinamakan cara berhemah untuk menegur yang dikatakan sunnah Rasullullah SAW?," tuturnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MAWI DAN EKIN DI KK..

Benarkah dakwaan segelintir pihak yang Mawi hanya mengutamakan keluarga sebelah Ekin sahaja?? Malah dakwa mereka lagi, keluarga belah Mawi amat jarang dibawa makan angin seperti keluarga Ekin..!!Tapi untuk yang mendakwa demikian, pesan myartis: kita harus bersangka baik pada Mawi kerana penghakiman kita tidak boleh berdasarkan pada gambar semata-mata. Mungkin keluarga belah Mawi tidak gemar makan angin atau kesihatan ibunya tidak mengizinkan Mawi berbuat begitu.Ini kerana, berdasarkan ikatan kekeluargaan Mawi sebelum ini, dia merupakan anak yang amat setia dan menyayangi ibunya. Oleh itu, tidak mungkin Mawi akan berat sebelah sebagaimana yang didakwa kerana 'air yang dicincang tak akan putus'..!!Photo credit to Vie's fb(\__/)(='.'=)(")_(")myartis 2009


WANY HASRITA PAKAI GELANG 'PINK' - INI PERJELASAN PEMBANTU PERIBADI

"Disebabkan ramai bertanya kenapa kena pakai gelang 'pink', saya ingin menjelaskan oleh sebab nama Wany berada dalam senarai kontak rapat Abang Alif Satar, makanya Kementerian Kesihatan Malaysia (KKM) menghubungi dan mengarahkan kami datang klinik kesihatan ambil surat kuarantin dan pakai gelang 'pink' walaupun keputusan ujian saringan Covid-19 kami adalah negatif.

"Ini adalah kerana proses kuarantin masih dijalankan selama 14 hari dan wajib pakai gelang 'pink' serta duduk di rumah. 3 Disember ini kami akan menjalani ujian saringan kedua. Jika negatif gelang akan dipotong. Doakan kami dan juga kepada semua terbabit dalam separuh akhir Muzik Muzik 35 (SFMM 35) agar urusan dipermudahkan," kata pembantu peribadi penyanyi Wany Hasrita dikenali sebagai Nur Anisah.

Tindakan Wany memakai gelang 'pink' atau merah jambu menimbulkan persoalan dalam kalangan peminat. Pembantu peribadi Wany yang dikenali sebagai Nur Anisah berkata, penyanyi lagu 'Canggung' itu tersenarai sebagai kontak rapat penyanyi, pelakon dan pengacara Alif Satar yang disahkan terkena jangkitan Covid-19 pada Ahad lalu.

Klik untuk gambar besar

Sementara itu, Wany menerusi hantaran di Instagram memaklumkan dia kini menjalani kuarantin di rumah: "Semalam Kementerian Kesihatan Malaysia (KKM) menghubungi saya untuk ke klinik kesihatan ambil surat kuarantin dan pakai gelang 'pink'.

"Selepas saya buat ujian saringan dan keputusannya negatif dua hari lalu, sekali lagi saya buat ujian saringan pada 3 Disember depan. Sekarang ini saya sedang menjalani kuarantin di rumah," tulis Wany turut terbabit dalam episod pertama SFMM 35 pada Jumaat lalu bersama Alif Satar.

www.myartis.com / Sumber & foto: Harian Metro & Instagram Wany Hasrita

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOSTALGIA FASHA SANDHA 2004

Video ini dirakam oleh myartis pada tahun 2004... ketika Fasha Sandha dilepaskan oleh pihak polis atas dakwaan dadah yang jika sabit kesalahan boleh dihukum mati mandatori. Bagaimanapun, Fasha akhirnya didapati tidak bersalah dan kemudian dibebaskan.Sebaik dibebaskan, Fasha kemudian telah membuat sidang akhbar di Astro bagi membersihkan namanya sambil menunjukkan surat sokongan polis yang mengatakan dia dibebaskan tanpa syarat!Bila melihat video ini kembali, terasa begitu pantas masa berlalu... malah Fasha juga kini sudah berada dipuncak populariti. Ayuh kita imbas kembali..!!Atau klik di sini...!! .


"FOKUS PELAJARAN DAHULU... BELUM TIBA MASANYA FIKIR SOAL CINTA" - FIZA TAK MAHU ANAK-ANAK ULANG KESILAPANNYA

"Saya mahu mereka fokus kepada pelajaran dahulu dan menyambung ke peringkat yang lebih tinggi. Belum tiba masanya untuk fikir soal cinta. Kalau boleh saya tidak mahu mereka ulang kesilapan yang pernah saya lakukan dahulu. Apabila bercakap soal cinta ini, semua ibu bapa semestinya akan bersikap tegas untuk kebaikan anak-anak mereka," demikian ujar pelakon Fiza Halim.

Kecantikan dua anak dara Fiza mendapat perhatian apabila netizen mula mengusik mahu menjadi menantu pelakon tersebut. Menganggap ia hanya sekadar gurauan, Fiza atau nama sebenarnya Siti Zaidatul Fiza Abd. Halim, 41, juga menegaskan belum tiba masanya untuk bercakap soal cinta memandangkan kedua-dua anak gadisnya masih berusia belasan tahun.

Bagaimanapun, Fiza sedar suatu hari nanti kedua-dua anaknya iaitu Feera Aryanna, 14, dan Feeya Adyrra, 13, pasti akan bertemu pilihan hati mereka sendiri. Sebagai ibu, Fiza berkata, dia tidak meletakkan sebarang kriteria lelaki yang boleh mendekati anaknya, namun menjadi tanggungjawab buatnya untuk sentiasa memantau pergaulan mereka.

Klik untuk gambar besar

"Apabila mereka dewasa nanti, mereka akan ada kelompok rakan-rakan tersendiri dan mencari pilihan hati yang serasi dengan mereka. Saya tidaklah menetapkan sebarang syarat untuk mendekati anak saya, cuma sebagai ibu saya harus pantau pergaulan anak supaya mereka berkawan dengan orang-orang yang baik," jelasnya.

Untuk makluman, Feera dan Feeya merupakan anak hasil perkahwinan pertama Fiza dengan bekas suami, Ahmed Farriq Zainul Abidin. Fiza dan Farriq bercerai pada November 2010 selepas hampir empat tahun mendirikan rumah tangga.

Kemudian bekas anggota kumpulan Elite ini berkahwin pula dengan penyanyi Adam pada September 2013 namun hubungan mereka juga tidak kekal lama. Selepas itu, dia kembali berkahwin dengan seorang duda dua anak, Aizat Al Jefri pada Disember 2016 dan dikurniakan seorang cahaya mata bernama Siti Aleena. Fiza dan Aizat bercerai pada Julai 2019.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


18 GAMBAR - MARIA FARIDA MASIH KEKAL 'HOT' KETIKA MAJLIS ULANGTAHUN KE-18 ANAKNYA

Sekitar majlis hari lahir Mizan Ashley yang ke-18 anak kepada Maria Farida yang telah diadakan baru-baru ini.

Apa yang menarik, Maria dan anaknya kelihatan sebaya, ibarat kakak dan adik katakan. Heh!

Gambar-gambar menarik ini telah dirakamkan oleh jurugambar rasmi mereka iaitu Art Nan Photo Studio.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DIKATA 'ORANG TUA SAKAI': "BERHADAPAN AND SAY THIS TO MY FACE..." - AISHAH

"Here comes the haters,orang up komen2 peminat dlm story pun dipanggil 'orang tua sakai guna Instagram' hahahaha hadoiii tak ada kerja lain ke? Kalau berani @sisturg you berhadapan dgn I and say this to my face boleh??? Itu kalau you beranilah, tak kecut lontar batu sembunyi tangan di belakang gambar hodoh tu... malangnya hati you yg lebih hodoh.

"IG I, suka hati I lah, I upkan semua mentions tu sebagai apresiasi kepada followers I, bukti yg I baca setiap komen mereka. Orang mcm ni baik kita buat report je supaya troopers berbayar ni kena tutup saja account dia. Go get a life please," tulis penyanyi Aishah.

Keterujaan pelantun lagu Janji Manismu itu berkongsi momen di acara Anugerah Bintang Popular Berita Harian yang ke-32 (ABPBH32) tidak disenangi seorang pengguna Instagram apabila diherdik sebagai 'orang tua sakai guna Insta'.

Klik untuk gambar besar

Aishah atau nama penuhnya, Wan Aishah Wan Ariffin, 54, bagaimanapun membalas 'serangan' netizen berkenaan melalui satu perkongsian status di laman Instagram. Tambah juara Gegar Vaganza musim 4 itu, dia berhak untuk berkongsi apa sahaja melalui akaun Instagram miliknya.

Terdahulu, Aishah melakukan persembahan bertenaga pada malam kemuncak ABPBH32 mendendangkan lagu popularnya, Kemaafan Dendam Yang Terindah dan Kau Pergi Tanpa Pesan. Rata-rata peminat memuji kemampuan vokal penyanyi ini yang masih hebat mendendangkan lagu tersebut dengan original key (nota asal) seperti versi rakaman rakaman studio.

www.myartis.com / Sumber & foto: Kosmo & Instagram Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LISDAWATI: "PEREMPUAN SEKARANG RAMAI YANG SUKA LAKI ORANG"

Menerusi laman Instagram, pelakon Fauzi Nawawi telah memuat naik sekeping foto bersama isterinya, pelakon Lisdawati yang memaparkan isterinya yang sedang melakukan tenungan mata terhadapnya. Posting itu kemudian mencuri tumpuan warganet apabila Fauzi mempersoalkan tindakan isterinya yang seolah-olah tidak puas untuk menatap dirinya sepanjang hidup bersama: "Jangan tenung lama sangat, nanti cair, tak puas lagi ke tengok?!," katanya dalam entri tersebut.

Begitupun, gurauan Fauzi itu kemudian disambut Lisdawati yang merasakan tiada salahnya untuk dirinya sebagai isteri untuk berbuat demikian: "Sebelum orang lain tenung, baik saya tenung. Perempuan sekarang ni ramai yang suka laki orang," balasnya di ruangan komen.

Bahkan, dalam satu entri berasingan, Lisdawati turut menasihati orang ramai untuk tidak melihat mata suaminya bila berbicara: "Fauzi memang suka tenung orang. Jadi, sesiapa bercakap dengan dia jangan tengok mata dia," selorohnya.
 Klik untuk gambar besarPada masa sama, netizen turut menyifatkan apa yang diperkatakan Lisdawati itu ada benarnya: "Ayat Lisdawati paling win di abad ini. Dengar baik-baik abang Fauzi. Kalau tak nak belakang kapak jangan cuba menggoda perempuan lain. Kalau orang menggoda abang Fauzi sekali pun, kena tetapkan hati tetapkan iman dan berkatalah hanya maut memisahkan aku dan isteri," komen pengikutnya.

Pasangan tersebut mendirikan rumah tangga pada 9 September 2007. Hasil perkongsian hidup mereka dikurniakan empat cahaya mata. Menerusi perkahwinan terdahulu, Fauzi turut mempunyai empat lagi orang anak lain.

www.myartis.com / Sumber & foto: Astro Gempak, Instagram Fauzi Nawawi & Lisdawati

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHU CALON SUAMI TIDAK TERLALU BERKIRA - FATIN AFEEFA NAFI MATERIALISTIK

"Jika ada lelaki yang ingin menjadikan saya calon isteri, dia perlu menepati ciri-ciri diharapkan. Paling penting, bukan lelaki yang kedekut dengan isteri. Kalau terlalu berkira, maknanya 'good bye'. Saya juga bukannya wanita materialistik.

"Apa yang saya harapkan adalah limpahan kasih sayang daripada seorang suami," ujar pelakon Fatin Afeefa yang berkata andai bertemu jodoh lagi, dia mahukan lelaki yang tidak berkira atau pun kedekut dengan isteri.

Pelakon filem 'Tentang Bulan' itu yang sudah hampir empat tahun bergelar ibu tunggal itu mengakui tidak pernah hidup kesunyian meskipun tiada insan bergelar suami disisi.

Fatin berkata banyak lelaki cuba mendekati namun dia menolak kerana belum bersedia lagi untuk menerima kehadiran lelaki dalam hidupnya.

Klik untuk gambar besar

"Saya selesa hidup sendirian. Saya boleh fokus dengan kerjaya di samping membesarkan dua cahaya mata. Walaupun ramai beranggapan hidup saya sunyi tanpa suami, namun hakikatnya, saya tidak sempat sunyi.

"Bohonglah jika dikatakan tiada lelaki cuba mendekati, tetapi saya banyak menolak. Saya tidak bersedia untuk menerima kehadiran lelaki dalam hidup.

"Bukanlah serik, tetapi saya lebih selesa kehidupan bebas yang dilalui. Jika berkahwin, seterusnya melahirkan anak, bagaimana saya mahu fokus terhadap kerjaya lakonan yang baru kembali semula," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP FAUZI NAWAWI DENGAN MIERA LEYANA - HATI LISDAWATI TERLUKA

Hati isteri mana yang tidak terluka apabila timbulnya gosip hangat mengenai sang suami bermain cinta dengan wanita lain. Demikianlah halnya dengan isteri Fauzi Nawawi, 41, iaitu Lisdawati, 36, yang tergores hati gara-gara khabar angin hubungan mesra suaminya dengan aktres Miera Leyana.

Bagaimanapun, Fauzi atau nama sebenarnya Mohd Fauzi Mohd Nawawi, 41, rasa terkilan dengan khabar angin tersebut dan memberitahu bahawa dia tidak pernah menjalinkan sebarang hubungan mesra dengan Miera. Katanya, dia sedar perbezaan umur antaranya dengan pelakon itu dan sama sekali tidak melakukannya.

"Beza umur kami 20 tahun dan saya percaya  dia mempunyai lebih ramai pilihan selain saya. Gosip ini sememangnya mengarut. Ia telah membuatkan perasaan isteri saya terluka.

"Sebelum ini saya pernah bercakap; 'Bertuah sangat kalau Leyana tu nak bagi pegang tangan' pada sebuah majlis dan ia mungkin telah disalahertikan. Malangnya timbul cerita lain pula konon saya dilihat berpimpinan tangan dengan Miera seperti pasangan kekasih," ujarnya dipetik sebagai berkata kepada mStar Online semalam.

Untuk makluman, laporan sebuah akhbar mingguan pada Ahad menerusi ruangan pojok melaporkan Fauzi dan Miera sedang bermain cinta dalam diam meskipun aktor itu sudah mempunyai isteri dan enam orang anak.

Dakwa akhbar itu lagi, Fauzi dan Miera telah dilihat berpegangan tangan seperti pasangan kekasih ketika keluar sebuah majlis.

Terdahulu, kata Fauzi, dia memang sudah lali dengan gosip seperti itu, namun dia bersimpati terhadap Miera memandangkan aktres itu baru saja ingin membina nama dalam industri hiburan.

"Macam saya... sudah 'kebal' dengan gosip seperti ini. Datanglah macam mana sekalipun kontroversi itu, Insya-Allah saya boleh terimanya dan keluarga saya utamakan dahulu.

"Tetapi kasihanlah pada dia (Miera). Baru nak cipta nama, gosip dah macam-macam. Bagaimanapun saya harap gosip ini tidak akan menjejaskan filem lakonan saya, Kelibat  yang bakal ditayangkan 6 November ini," tambahnya.

Untuk rekod, Fauzi mempunyai enam orang cahaya mata iaitu Hainal Fatiha, 18, Fariz Hazwan, 17, Hana Farisha, 15, dan Fikri Hakimi, 12, hasil perkahwinannya terdahulu.

Manakala hasil perkahwinannya dengan Lisdawati, mereka dikurniakan dua puteri iaitu Nor Aini Farhana, 5, dan Nor Aina Fazneesya, 4 dan Ahmad Nur Fyrdaus yang berusia empat bulan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ADIK NEELOFA LANGKAH BENDUL, KAHWIN DI LONDON?

"You can always count on me to annoy you every second of everyday for the rest of our lives.

"I wake up everyday feeling blessed cause I have you as my partner. I owe you everything. me and you till the day i die, i love you forever," tulis adik Neelofa iaitu Ameera Khan di IGnya.

Bagaimanapun, apa yang menarik perhatian ialah banyak ucapan tahniah di status terkininya itu yang mendakwa dia sudah berkahwin di London.

Lebih menarik, Ameera dilihat membalas komen-komen tersebut dengan mengiyakan termasuk meletakkan emoji senyuman terhadap persoalan peminatnya itu.

Klik untuk gambar besar

Susulan itu, dilihat makin ramai yang tidak melepaskan peluang mengucapkan tahniah di atas perkahwinan Ameera itu.

Meskipun dilihat dia bersungguh bagaikan sudah berkahwin, namun setakat ini tiada lagi sebarang kenyataan rasmi daripada Ameera berhubung status terkininya itu.

Malah foto mesra yang dikongsikannya dengan jejaka yang dikenali sebagai Idzham itu di Instagram masih samar dan menjadi tanda-tanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAWA AIMAN JUMPA IBU - ZAHIRAH JELAS HANYA KENALI, BELUM NAK BERTUNANG

Mengenai perjumpaan kekasihnya, pelakon Aiman Hakim Ridza dengan ibunya, Maslinda Yusoff baru-baru ini, aktres Zahira Macwilson menjelaskan, masih dalam peringkat berkenalan antara satu sama lain dan tiada perbincangan untuk melangkah ke fasa seterusnya termasuk bertunang dalam pertemuan itu.

"Pertemuan Aiman bersama ibu saya hanya untuk mengenali antara satu sama lain. Tiada apa-apa yang dibincangkan sebaliknya sekadar berkenalan. Belum ada apa-apa perkhabaran ke arah itu (bertunang)," jelasnya ringkas.

Menurut Zahirah, Aiman tidak kekok bertemu dengan ibunya malah semuanya berlangsung dalam suasana yang cukup baik.

"Semua okay. Aiman tak kekok ketika berbual dengan ibu saya. Maaf, saya tidak boleh bercakap lama kerana sedang menjalani penggambaran drama," katanya ketika dihubungi Harian Metro.

Klik untuk gambar besar

Dalam pada itu, ibu Zahirah meluahkan rasa gembira di akaun Instagram kerana teruja melihat kebahagiaan anaknya di samping Aiman.

"Tiga hari meluangkan masa bersama, saya nampak kebahagiaan kalian berdua. Allah menciptakan hamba-Nya berpasang-pasangan dan kalian saling melengkapi.

"Semoga Allah permudahkan segala urusan dan memberkati kalian dengan ketabahan dalam menghadapi sebarang kemungkinan," tulisnya.

www.myartis.com / Sumber & foto: Harian Metro & Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM BERJOGET SAMBIL KARAOKE, DAKWA JADI PUNCA BERCERAI - INI RESPON MAK WAN LATAH

"Salah ke saya karaoke? Itu adalah video lama dan memang saya suka berkaraoke. Bila tertekan selepas shooting saya berkaraoke. Ada ke hukum yang katakan salah? Saya tidak usik sesiapa pun, jadi kenapa nak marah? Saya buat hanya untuk gembirakan diri sendiri. Tolonglah jangan suka kecam orang lain. Cukup-cukuplah tu.

"Hati kita jangan hitam... Jangan menghukum seseorang disebabkan dia sudah bercerai. Itu semua adalah perancangan Allah. Kita tidak boleh melawan takdir," itulah kata pelakon Mak Wan Latah selepas dirinya menjadi perhatian ramai apabila memuat naik videonya sedang berkaraoke sehingga menerima kecaman ramai.

Susulan video tersebut, ada netizen mendakwa perbuatannya itu mungkin menjadi punca pelakon itu diceraikan suami. Menjawab kritikan tersebut, Mak Wan berkata, karaoke merupakan salah satu cara dirinya untuk melepaskan tekanan selepas penat bekerja.

Klik untuk gambar besar

Dalam pada itu, pelakon drama '7 Hari Mencintaimu 3' ini turut memohon kepada netizen supaya tidak cepat meletakkan hukum atau mudah memberi kecaman. Tegasnya lagi, perceraian dengan bekas suami sudah tertulis dan ia bukan alasan untuk orang lain mudah bercakap buruk tentang dirinya.

Terdahulu, Mak Wan mendirikan rumah tangga dengan Husain Dolah pada 22 Januari lalu di Pejabat Agama Islam Ipoh, Perak. Bagaimanapun, perkahwinan mereka tidak bertahan lama apabila Husain melafazkan cerai terhadap Mak Wan dalam kamar Hakim Syarie, Sabarudin Bidin di Mahkamah Rendah Syariah Kuala Pilah, Negeri Sembilan pada 21 April.

Namun begitu, Mak Wan atau nama sebenarnya Halimaton Saadiah Mohd Daud, 61, dilihat tidak hadir ke mahkamah pada hari tersebut dengan alasan tertentu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - ISTERI KEDUA OPICK MENINGGAL DUNIA

Takziah kami ucapkan kepada penyanyi nasyid terkenal Indonesia, Opick atas kepergian isteri keduanya, Wulan Mayasari Hanis Sudiyono, 34, yang meninggal dunia pada jam 9 malam Ahad.

Berita mengenai perkara itu disahkan sendiri oleh sahabat baik Opick yang dikenali sebagai Ustaz Solmed.

Menurutnya, sebelum meninggal dunia, Allahyarham berada dalam keadaan tidak sihat selepas bayi yang dikandungnya meninggal dunia kira-kira dua bulan lalu. Ketika itu usia kandungan Wulan sudah memasuki usia lapan bulan.

"Saya dapat informasi menerusi Whatsapp berserta foto Opick. Isterinya meninggal dunia pada pukul 9 malam selepas mula sakit dua bulan lalu.

"Tapi tidak diketahui selepas melahirkan atau beberapa hari atau ketika melahirkan. Itu saja yang tidak diketahui," kata Solmed seperti dilaporkan Liputan6.

Katanya lagi, Wulan sempat dikejarkan ke hospital sebelum menghembuskan nafas terakhir di sisi suami dan ahli keluarga. Jenazah Allahyarhamah dilaporkan sudah dikebumikan selepas Zohor, pada Isnin.

Opick yang ditemui media berkata, dia reda dengan pemergian isterinya dan meyifatkan isterinya adalah seorang muslim yang taat dan tidak pernah meninggalkan solat lima waktu serta kerap berbuat baik sesama manusia.

Klik untuk gambar besar

"Masya ALLAH, hari ini isteri saya meninggal. Hari ini saya redha dunia akhirat. Seperti janji Rasulullah bahawa apabila ada seorang isteri yang meninggal dan suaminya redha, dipastikan dia jadi ahli surga," ujarnya tenang.

Opick memiliki seorang lagi isteri, Dian Rositaningrum, yang dinikahi pada 2002 lalu dan dikurniakan enam orang anak.

Sementara itu, Dian yang mengetahui berita pemergian Wulan dari rakan karibnya sempat datang untuk memberikan penghormatan terakhir.

Ujarnya, dia cuba mendapatkan pengesahan daripada suaminya sendiri, namun panggilannya tidak berjawab.

"Mungkin kerana dia sibuk, jadi dia tidak sempat memberi jawapan. Memandangkan rumah saya berdekatan, jadi saya datang untuk memberi penghormatan terakhir. Saya berharap abang Opick tabah dan sabar dengan dugaan ini," katanya .

Sebelum ini, isteri pertama Opick dilaporkan memfailkan cerai kepada suaminya pada Februari lalu setelah hampir 16 tahun hidup bersama.

Keputusan itu dilakukan selepas Dian dan Opick yang tidak lagi tinggal sebumbung kerana kecewa dengan keputusan Opick untuk berpoligami tanpa izin.

www.myartis.com / Sumber: Liputan6

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SEKALI LAFAZ - ANAK FATIMAH ABU BAKAR, SHARIFAH ARYANA SAH BERGELAR ISTERI

Pada pukul 2.30 petang tadi, anak kepada Fatimah Abu Bakar iaitu Sharifah Aryana Syed Zainal Rashid kini telah sah bergelar isteri dengan sekali lafaz. Aryana telah memilih Jad Hanif Jimmy sebagai suaminya.

Dalam majlis pernikahan yang diadakan serba ringkas itu menyaksikan Aryana atau panggilan mesranya Yana diwalikan oleh bapanya, Syed Zainal Rashid dengan disaksikan secara atas talian oleh Iman Ustaz Mohd Khairil Nizam.

Majlis akad nikah tersebut dilakukan secara atas talian bersama dengan ahli keluarga Jad di Kuching, Sarawak, ahli keluarga lainnya dan sahabat handai.

Klik untuk gambar besar

"Saling bersabar antara satu sama lain sebagai suami isteri dan sentiasalah menjaga perkahwinan. Pesanan ini bukan untuk Yana sahaja tapi kesemuanya yang lain.

"Hanya tinggal yang ni sorang (sambil menunjukkan pada Sharifah Amani) dan kalau ada cadangan siapa-siapa, boleh ajukan," nasihat dan seloroh Syed Zainal Rashid pada Yana dan kepada tetamu-tetamu yang turut menyaksikan melalui aplikasi Zoom.

Difahamkan, Yana mengambil keputusan untuk meneruskan acara akad nikah yang telah dirancang sejak lama, biarpun terpaksa melakukanya secara atas talian.

www.myartis.com / Sumber & foto: Astro Gempak, Instagram Sharifah Aryana & Sharifah Amani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YASMIN HANI NAFI TINGGAL SERUMAH DENGAN KEKASIH: "DIA SELALU DATANG MAKAN... MAK SAYA NAK LETAK MANA?"

"Dia selalu datang rumah saya untuk makan. Sampaikan kalau dia tidak ke rumah, pembantu rumah saya sendiri kata sunyi bila Alif tak datang. Tiada siapa nak habiskan makanan.

"Kalau nak kata saya tinggal serumah dengannya, mak saya nak letak dekat mana?" itulah jawab pelakon dan pengacara Yasmin Hani yang tampil menafikan dakwaan kononnya dia dan teman lelaki iaitu pelakon Alif Hadi tinggal serumah.

Ibu kepada dua cahaya mata itu meluahkan rasa kesal terhadap pengguna laman sosial yang sering berprasangka buruk tanpa memikirkan perasaan keluarga orang lain. Yasmin memberitahu dia menetap bersama ibu, manakala Alif hanya datang untuk menjamu selera bersama keluarganya.

Malah, bagi Yasmin atau nama penuhnya Yasmin Hani Ismail Richardson, 43, situasi orang berkunjung ke rumah adalah perkara biasa dan tidak perlu dijadikan bahan bualan ramai.

Klik untuk gambar besar

"Kalau ahli keluarga datang ke rumah kita, kita layan seperti biasa kan? Tapi kenapa bila orang luar, bila kekasih datang rumah, ada yang kata kita tinggal serumah," ujarnya.

Dalam pada itu, Yasmin turut menafikan khabar angin yang mendakwa dia dan Alif bakal berkahwin pada tahun ini. Ini jelas Yasmin, mereka kini masih belum ada perancangan serius untuk mendirikan rumah tangga.

"Tidak ada apa yang perlu dikejarkan. Saya mahu pastikan Alif benar-benar bersedia kerana saya mempunyai cara sendiri menguruskan keluarga. Buat masa ini kami belum ada perancangan ke arah itu.

"Anak saya memang selesa dengan Alif, tapi dia pun ada ayah sendiri. Jadi, ia adalah proses yang panjang untuk menyesuaikan dengan waktu. Kalau kami memang mahu berkahwin, saya akan umumkan kepada semua," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIZZ NINA JADI TAULADAN RAMAI - TIADA KONTROVERSI LEPAS BERHIJRAH

Semua sedia maklum mengenai penghijrahan Mizz Nina yang sebelum ini menjadi perhatian ramai. Penyanyi itu mengambil keputusan untuk berhijab ketika namanya sedang meningkat naik. Malah, Mizz Nina dikagumi ramai dengan sikapnya yang merendah diri.

Malah, dalam proses penghijrahan tersebut tidak pernah kita dengar kontroversi atau publisiti murahan dicetuskan oleh bekas penyanyi itu.

Baru-baru ini, seorang netizen memuat naik perkongsian mengenai Mizz Nina serta mengagumi keperibadiannya meskipun merupakan daripada keluarga berada. Katanya lagi, Mizz Nina memiliki segalanya namun tidak pernah menyalahgunakan ke arah tidak baik.

Klik untuk gambar besar

Perkongsian individu itu turut mendapat pelbagai reaksi daripada netizen lain yang turut bersetuju dengan pendapatnya serta menyifatkan Mizz Nina adalah contoh tauladan yang baik.

Untuk makluman, Mizz Nina mendirikan rumah tangga dengan Noh Salleh pada Julai 2011. Selepas menunaikan haji pada Oktober 2013, Mizz Nina memutuskan untuk berhijab.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERUS IKHTIAR CARI PENAWAR - AWIE USAHA CARI DANA BAWA WINGS UMRAH

"Inilah ketentuan Allah untuk menduga iman manusia. Setiap sakit pasti ada penawar dan kita tidak harus berhenti berusaha. Saya menganggap ujian ini sebagai penghapus dosa lampau dan membuatkan saya tidak mudah alpa.

"Mungkin sebelum ini saya kurang bersujud dan dugaan ini menjadi peringatan daripada-Nya. Iman bukan sahaja ada dalam ingatan, sebaliknya harus diamalkan.

"Saya pasrah dengan ujian yang dihadapi dan ia menjadi pengajaran untuk masa depan," penyanyi vokalis kumpulan rock Wings, Awie yang menganggap dugaan dihadapinya sekarang sebagai kifarah dosa lampau dan dijadikan pengajaran untuk dikongsi bersama anak serta cucu.

Awie atau nama penuhnya Ahmad Azhar Othman, 55, ditimpa pelbagai penyakit selepas pulang daripada mengerjakan umrah, baru-baru ini.  Sejak Disember lalu, sekembalinya dari Tanah Suci Makkah, Awie dilaporkan tidak sihat.

Klik untuk gambar besar

Sebelum ini, dia pernah dilaporkan terlantar hampir seminggu di sebuah pusat perubatan di ibu negara selepas mengalami kesukaran bernafas.

Penyanyi itu turut mengadu sakit perut, selain bahagian belakangnya pula terasa seperti dicucuk dengan benda tajam yang membara.

Ditanya mengenai keadaannya ketika ini, Awie berkata, dia masih mendapatkan nasihat pakar berhubung masalah kesihatan, setiap bulan.

"Alhamdulillah, kesihatan saya beransur pulih, cuma masih kurang boleh berjalan. Selain rawatan moden, saya turut mendapatkan khidmat tradisional. Tidak kira apapun, saya tetap berikhtiar untuk mencari penawar penyakit," ujarnya.

Awie berkata, dia bersyukur ibadat umrah dapat disempurnakan dengan lancar, penghujung tahun lalu. Tambahnya, dia sedang mencari dana untuk menyempurnakan hasrat membawa anggota Wings mengerjakan ibadat berkenaan, tahun ini.

Awie yang merancang menganjurkan konsert Wings pada pertengahan November depan di beberapa lokasi terpilih itu berkata, biarpun berdepan masalah kesihatan, dia perlu kuat bagi mencari rezeki untuk anak dan isteri.

"Saya perlu menguatkan semangat beraksi di pentas membuat persembahan walaupun terpaksa duduk di kerusi dan bertongkat," tuturnya.

www.myartis.com / Sumber & foto: Berita Harian & Instagram Awie Wings

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISALAH ANGGAP SOKONG PENARI SEPARUH BOGEL - CAPRICE TAMPIL JELASKAN

Dihujani mesej daripada netizen yang menyangka dia menyokong persembahan tarian separuh bogel dalam majlis perkahwinan anak dramatis veteran, Normah Damanhuri Sabtu lalu, penyanyi rap Caprice tampil menjelaskan kekeliruan itu muncul selepas kakak kepada pelakon dan model Ahya Rosli iaitu Liana Rosli membuat tagging pada InstaStory miliknya.

Bagaimanapun, Caprice, 31, menjelaskan dia sama sekali tidak menyokong aksi penari separuh boel pada majlis itu lebih-lebih lagi ia bertentangan dengan budaya masyarakat melayu dan Islam.

"Tiba-tiba ramai followers Kak KM puji dan DM (direct message) saya cakap fasal support. Saya pelik bila masa pula saya sokong? Rupa-rupanya mereka tersalah faham dengan mesej yang saya cuba sampaikan dalam video ulasan mengenai isu itu.

"Saya tak nak sesiapa salah faham atau menganggap saya setuju dengan apa yang dia lakukan. Saya sekerasnya menyatakan memang perkara begitu tak sesuai untuk majlis kahwin," katanya.

Terdahulu, Caprice memuatnaik paparan skrin Liana Rosli atau lebih popular dengan nama Kak KM yang tersalah anggap mesej disampaikan Caprice menerusi video di laman Instagram.

Klik untuk gambar besar

Dalam video tersebut, Caprice menyindir persembahan separuh bogel semasa majlis resepsi Ahya dan pasanganya, Shahirah Sanusi.

Bercakap menggunakan bahasa Inggeris, Caprice menyatakan setiap individu mempunyai hak untuk mengadakan majlis mengikut kehendak masing-masing namun dalam masa sama dia menyatakan hany akad nikh yang wajib dalam Islam.

"Sebenarnya saya cuba menyindir mereka untuk beritahu seharusnya lebih berhati-hati untuk buat majlis. Tujuan saya untuk mereka berfikir. Sebenarnya saya memang tak sokong aksi menari seksi di majlis perkahwinan itu.

"Sebab perkara tu tak sesuai dengan budaya kita. Ada ramai budak-budak, orang tua dan saya sengaja selitkan mesej fasal kehidupan manusia yang sementara... tak sangka mereka boleh tersalah faham.

"Seram dan sedih tengok sebab ada budak kecil dan orang tua tapi buat tarian begitu. Bila buat majlis kita kena hati-hati dengan apa yang kita nak sampaikan. Sepatutnya mereka buat tarian macam tu dekat kelab malam," ujarnya.

Sabtu lalu, tular rakaman video persembahan seorang lelaki menyerupai wanita dengan imej separuh bogel menari ketika majlis resepsi Ahya dan pasanganya.

Aksi tidak senonoh itu menjadi bualan hangat netizen yang rata-ratanya mempersoalkan tindakan Ahya menjemput penari tersebut yang dianggap tidak sesuai untuk majlis perkahwinan.

Dalam pada itu, ibu kepada Ahya yang juga dramatis, Normah Damanhuri tampil memohon maaf di atas kekhilafan pihaknya berhubung hal tersebut.

www.myartis.com / Sumber & foto: mStar & Instagram Caprice

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAUKE JAMBU TAK SANGKA NIKAH SEHARI SELEPAS ABAM BOCEY

"Alhamdulillah, selepas dua tahun di alam pertunangan saya dan Nadia ambil keputusan untuk mengakhiri ikatan tersebut hujung tahun ini.

"Terima kasih kepada semua yang mendoakan dan saya harap terus doakan semuanya berjalan lancar sehingga majlis selesai nanti.

"Kepada Abam, selamat pengantin baru juga," kata pelawak dan pelakon Tauke Jambu yang memberitahu tidak sangka tarikh pernikahannya selang sehari selepas Abam Bocey.

Tauke akan menamatkan zaman duda dengan tunangnya, Nadia Mohd Affendi pada 9 Disember ini, manakala Abam pula pada 8 Disember.

Kata Tauke, majlis pernikahannya akan diadakan di Ambersador Hall, Putrajaya pada sebelah pagi sebelum bersanding di sebelah petang.

Klik untuk gambar besar

Bagaimanapun menurut Tauke, majlis pernikahan akan dijalankan secara tertutup dan hanya dihadiri ahli keluarga terdekat.

Dalam pada itu, Tauke memberitahu yang setakat ini sudah 90% persiapan dilakukan dan bersyukur apabila ada pihak yang sudi menaja majlis perkahwinannya.

"Rezeki orang nak kahwin...Terima kasih kepada penaja lokasi majlis resepsi dan perancang perkahwinan Afeer Kuala Lumpur kerana sudi menaja kami," ujarnya.

Tauke yang sebelum ini pernah berkahwin sebanyak dua kali dan dikurniakan enam cahaya mata itu mengikat tali pertunangan dengan Nadia pada 5 Disember 2015 di kediaman wanita itu di Terengganu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


10 TAHUN HIDAP LIMFOMA - ELYANA BERSYUKUR PUNYAI INSURANS KESIHATAN

"Bila ada insurans, percayalah kita tak akan 'stress' fikir mana nak cari duit untuk bayar segala bil hospital nanti. Insurans banyak membantu dan menyokong saya dalam pelbagai aspek hidup. Saya bersyukur mempunyai insurans.

"Selain mendapat sokongan padu daripada suami, anak dan keluarga yang sentiasa memberi galakan positif untuk saya terus berjuang dengan penuh semangat dalam kehidupan ini.

"Selepas saya didiagnosis menghidap kanser, ia adalah satu cabaran besar untuk berjuang demi hidup. Namun, saya bertuah kerana ramai doktor begitu mengambil berat tentang proses pemulihan kesihatan saya.

Klik untuk gambar besar

"Bagaimanapun, selain menjalani rawatan hospital saya kini mengamalkan pemakanan yang sihat dan melakukan senaman-senaman ringkas agar badan saya dapat pulih dengan lebih baik," kata penyanyi Elyana Emrizal, 34, yang menyarankan orang ramai yang berkemampuan dan mempunyai masalah kesihatan supaya mengambil pakej insurans tertentu untuk pembiayaan kos rawatan ketika di hospital.

Menurut Elyana yang juga pesakit kanser limfoma tahap empat, dia bersyukur mempunyai insurans kesihatan yang disifatkan banyak membantunya sewaktu menjalani rawatan di hospital.

Penyanyi lagu 'Kalis Rindu' itu yang sudah 10 tahun menghidap kanser limfoma, berkata dia juga menyedari betapa pentingnya penjagaan kesihatan dan mengamalkan gaya hidup yang sihat.

Elyana yang turut dilihat sering memuat naik kebanyakan foto dia sudah bertudung di laman Instagram, banyak menerima kata-kata positif barbaur semangat untuk terus berjuang daripada peminat dan pengikutnya.

Terdahulu, Elyana membuat pendedahan berani mengenai dia menghidap kanser limfoma tahap empat selepas tersingkir pada minggu kelima program realiti, Gegar Vaganza musim keempat (GV4) pada 2017 lalu.

Pernah juga aktif dalam lakonan dahulu, Elyana mendirikan rumah tangga dengan ahli perniagaan, Khairul Anuar Husin pada 2010 dan dikurniakan seorang anak perempuan, Cinta Sumayyah, 10, serta memiliki anak angkat, Cahaya Ramadhani yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JENAZAH BIDUANITA NEGARA SHARIFAH AINI SELAMAT DIKEBUMIKAN

Jenazah Biduanita Negara, Datuk Sharifah Aini Syed Jaafar, 61, yang meninggal dunia pagi tadi selamat dikebumikan di Tanah Perkuburan Islam Bukit Kiara, Kuala Lumpur kira-kira jam 12.10 tengah hari.

Jenazah pada awalnya telah dibawa dari Pusat Perubatan Pakar Damansara ke Masjid At-Taqwa, Taman Tun Dr. Ismail (TTDI), Kuala Lumpur dan diziarahi ramai rakan artis yang sudah menunggu di masjid untuk memberi penghormatan terakhir.

Antara yang hadir menziarahi ialah Uji Rashid, Datuk Hattan, Hail Amir, Zaiton Sameon, Ellie Suriati, Datuk Sarimah Ahmad, Aznah Hamid, Datuk Siti Nurhaliza, Habsah Hassan, Datuk Chef Wan, Fazli Zainal, Salwa Abdul Rahman, Rohana Jalil dan ramai lagi.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ISU JURURAWAT 'BIADAP' - LINDA RAFAR TERIMA TEGURAN DOKTOR

Baru-baru ini menerusi Insta Stories, penyanyi Linda Rafar telah meluahkan rasa tidak puas dengan sikap serta layanan dari seorang jururawat yang bertugas di hospital tempat ibu beliau dirawat.

Menurut Linda, jururawat itu bersikap biadap dan kurang ajar hanya kerana beliau meinta untuk menukar cadar di katil ibunya yang terkena najis. Permintaannya itu tidak diendahkan dalam tempoh yang sangat lama.

Isu tersebut sudah menjadi viral serta hangat sejak semalam dan mendapat pelbagai reaksi daripada netizen. Ada yang turut berkongsi pengalaman yang sama tetapi ada juga yang tidak setuju dengan tindakan Linda memuatnaik perkara itu di media sosial.

Klik untuk gambar besar

Lebih baik untuk selesaikan secara matang dan membuat laporan mengikut saluran yang betul. Apa yang diviralkan oleh Linda turut mendapat teguran dari seorang doktor iaitu Dr Rusyainie Ramli.

Menurutnya, kerja untuk mencuci pesakit sebenarnya bukanlah tugas hakiki seorang jururawat tetapi menjadi tanggungjawab seorang anak.

Apa-apa pun, kami harap Linda dan pihak hospital dapat menyelesaikan isu ini dengan baik.

www.myartis.com / Sumber: Beautifulnara & Facebook Rusyainie Ramli

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR MENARIK SANA SINI

"Amboi, mak dengan anak dah macam sebaya. Maintain gitu," demikain komen seorang peminat Rozita Che Wan mengenai gambar anaknya yang mengambil peperiksaan SPM.

Manakala yang lain pula berkata, "Meletop dapat mak gini".

Sementara Aeril Zafrel pula berdoa, "semoga attar menjadi anak yang soleh. Dan titipkanlah selalu doa buat abiy & ummiy sewaktu hidup dan sesudah kewafatan kami nanti... kepada kalian semua jangan lupa doa awal dan akhir tahun."

Akhir sekali, seperti yang anda semua sedia maklum, Cadbury Dairy Milk pada 14 hingga 28 Oktober lalu ada membuat undian rasa coklat yang diperjuangkan oleh artis tempatan. Dan seperti jangkaan, Nur Fazura yang memperjuangkan perisa 'coklat' memenangi tempat pertama.

Berikut adalah hasil undian yang dilakukan:

1. Chocolate - Nur Fazura
2. Fruit & Nut - Farid Kamil dan Diana Danielle
3. Cashew Nut - Kuah Jenhan
4. Almond Panggang  - Joe Flizzow
5. Kacang Campuran - Gan Mei Yan dan Jeff Chin
6. Black Forest - Soo Wincci
7. Hazelnut - Carmen Soo


'MUHAMMAD NOAH ZAYN', NAMA ANAK SULUNG IKA NABELLA & SUAMI

Akhirnya pelakon Ika Nabella mendedahkan nama penuh dan wajah anak sulungnya yang dilahirkan pada 23 Oktober lalu itu menerusi laman Instagram miliknya. Ika dan suami, Muhammad Zaid sepakat memilih nama Muhammad Noah Zayn dan juga telah mengadakan tahnik yang disempurnakan penceramah bebas, Al Habib Ali Zainal Abadin serta beberapa ustaz lain.

Difahamkan, majlis tersebut diadakan pada hari ketujuh selepas Noah dilahirkan. Malah, Ika juga baru sahaja mencipta akaun Instagram anaknya dengan menggunakan nama @muhammadnoahzayn. Untuk makluman, Ika dan suami berkahwin pada 30 Julai 2016 di Pulau Pinang.

"Alhamdulillah rezeki anak soleh, Muhammad Noah Zayn Bin Muhammad Zaid @muhammadnoahzayn ditahnik Al Habib Ali Zaenal Abidin, Ustaz Haji Muadzeen, para ustaz, Aki & Atok pada hari ke-7 kelahiran.. Semoga anak Mommy & Ayah @zaidbowie membesar sihat & sempurna menjadi hambaNya yg beriman & beramal soleh.. Aih mata masuk habuk  besarnya amanah Allah yg satu ini..," tulis Ika.

Klik untuk gambar besar

www.myartis.com / Sumber & foto: Media Hiburan & Instagram Ika Nabella

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAYI PEREMPUAN IDZHAM ISMAIL MASIH DI NICU

Semua sedia maklum mengenai kisah Nur Sofia Inara, anak sulung pelakon 'Juvana', Idzham Ismail dan isterinya, Siti Nur Abilah Shamsudin yang dikongsikan pasangan ini menerusi laman Instagram.

Idzahm ketika ditemubual bagi bertanya mengenai perkembangan tekini bayi perempuanya itu berkata sehingga kini Inara masih lagi berada di NICU Hospital Shah Alam sejak dilahirkan 24 Mei lalu.

"Ya, masih lagi di NICU.  Insya-ALLAH, akan dibenarkan pulang tidak lama lagi. Harap-harapnya begitulah sebab setakat ini perkembangan bayi Alhamdulillah sangat baik dan positif," ujar Idzham.

Namun begitu, Idzham tidak memberitahu secara terperinci mengenai masalah yang dihadapi bayinya itu.

"Sakit apa? Ramai yang bertanya tetapi itulah, saya sendiri pun tak pasti lagi. Nantilah bila dah dapat jawapan yang pasti daripada doktor barulah saya akan maklumkan.

"Buat masa ini, baby masih lagi di bawah pemantauan doktor, jadi saya tak berani nak cakap apa-apa. Cuma apa yang saya harapkan adalah doa daripada semua supaya anak saya ini segera sembuh," jelasnya ringkas.

Sejak dilahirkan, bayi pasangan ini masih di hospital dan sejak itulah juga, mereka suami isteri akan sentiasa berulang alik ke hospital bagi menjenguk anak kesayangan mereka itu.

Klik untuk gambar besar

Dengan memuatnaik gambar tangan anaknya dan isteri dengan kapsyen 'Pandai dah dia genggam tangan ummi dia tak nak bagi balik ye sayang'. Netizen melahirkan perasaan sedih kerana terdapat kesan cucukan di tangan anak kecil itu.

Setiap gambar anak mereka yang dimuatnaik Idzham dan isteri dihujani komen dan doa daripada followers.

Idzham dan Bella melangsungkan majlis pernikahan mereka pada 27 Ogos di Masjid Shah Alam.

Selepas lapan bulan mengenali hati budi masing-masing, Idzham mengambil keputusan untuk berkahwin dengan Bella yang berkhidmat sebagai pramugari dan bertugas di Arab Saudi pada 27 Ogos lalu.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


TAK PERNAH BERKUNJUNG KE RUMAH MADU - ADIRA SELESA TAK AMBIL TAHU

"Saya tidak ada masalah dengannya, tetapi saya lebih memilih untuk tidak ambil tahu akan kehidupannya. Sejak berkahwin dengan Datuk Red saya memang tidak pernah berkunjung ke rumah madu apatah lagi pada Aidilfitri. Saya tidak mahu ambil tahu atau kacau kehidupannya.

"Insya-Allah hubungan kami baik-baik saja dan tidak pernah bergaduh," tutur penyanyi Adira Suhaimi yang tidak pernah berkunjung ke rumah madunya setiap kali Aidilfitri, tetapi katanya, ia bukanlah sebab dirinya tidak berbaik.

Adira yang merupakan isteri kedua kepada Datuk Seri Adnan Abu atau lebih dikenali Datuk Red dan kini sedang hamil anak ketiganya ini berkata, dia lebih selesa tidak mengambil tahu mengenai keluarga madunya itu.

Klik untuk gambar besar

Bercerita mengenai Aidilfitri, Adira memberitahu, dia meraikan Aidilfitri di kampung halamannya di Ranau, Sabah dan nasi adalah makanan wajib yang perlu ada. Katanya, dia serik apabila melalui pengalaman pahit berikutan terlalu banyak makan kuih raya.

"Setiap kali hari raya, nasi adalah makanan wajib yang saya cari. Cukuplah sekali saya melalui pengalaman sakit perut yang teruk akibat terlalu banyak makan kuih raya. Sepanjang hari itu, saya asyik keluar masuk tandas saja sehinggakan tidak dapat ikut keluarga keluar beraya," katanya.

www.myartis.com / Sumber & foto: Harian Metro & Instagram Adira Suhaimi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUZIK VIDEO: 'PENGHUJUNG' OLEH NAWI

Lagu 'Penghujung' ini diterbitkan oleh Tripdisz yang juga merupakan penerbit dan penggubah lagu yang tidak asing dikalangan pengemar muzik tahanair seperti, 'Aku Maafkan Kamu' (Malique / Jamal Abdillah), 'Teman Pengganti' (Malique / Black), 'Bawaku Pergi' (Zizan / Kaka) dan banyak lagi.

Lagu ini juga dipersembahkan secara kolaborasi bersama Frequensi dari kumpulan NtahSape2Ntah dan Lady D. Untuk indo, Lady D yang pernah dikenali dengan lagu 'B.O.M.O.H' dari album Too Phat dan 'Everything Changes' oleh Poetic Ammo.

Suntingan dan adunan lagu ini dilakukan oleh Al-Z di IBP Studio manakala adunan 'mastering' dilakukan oleh CL Toh. Lirik lagu, idea dan konsep asal ditulis oleh Nawi sendiri manakala lirik tambahan ditulis oleh Frequensi dan Lady D.


BERTUDUNG - NABIL TAK MAHU DESAK ISTERI

Berikutan dipersoalkan oleh ramai netizen mengapa isterinya masih belum bertudung meskipun dia telah bergelar haji, jawab pelawak dan pengacara Nabil Ahmad, dia tidak mahu terlalu mendesak isterinya.

"Saya tidaklah sampai ke tahap mendesak hingga membuatkan dirinya berasa seperti terpaksa memakai tudung. Dalam soal itu, biarlah kesedaran untuk berhijab datang daripada hatinya sendiri, tanpa sebarang tekanan mahupun desakan sesiapa," ujarnya dipetik sebagai berkata.

Tambah Nabil, kalau sudah namanya manusia, kadang kala semua yang tidak kena di mata, pasti dipersoalkan malah ada juga yang terlalu awal menghakimi orang lain.

"Sebagai suami, saya mengambil pendekatan diplomatik untuk berbincang mengenai perkara ini dengan isteri. Bahkan sepanjang masa, tidak kiralah secara serius atau berseloroh, saya juga mahukan yang terbaik buat Zira," katanya.

Menurutnya lagi, dia mengharapkan jika isterinya sudah bertudung nanti agar kekal istiqamah.

"Dia pun pernah menunaikan umrah sebelum ini. Pasti dia tahu persepsi dan pandangan orang di sekeliling. Kebanyakan bajunya pun berpotongan longgar.

"Malah, saya sendiri sentiasa berusaha memperbaiki diri untuk menjadi insan lebih baik daripada sebelumnya. Ia termasuk aspek aurat saya sebagai lelaki Islam," jelas pengacara program Meletop dan Gegar Vaganza itu.

Sumber: BHO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


4 GAMBAR - PUTERI SARAH LIYANA YANG 'BERISI' & 'BABY BUMP' PERTAMA

Gambar menarik isteri kepada pengarah Syamsul Yusof, Puteri Sarah Liyana yang kini sedang hamil  dilihat semakin berisi. Selain badan yang berisi, baby bump pelakon itu juga makin membesar menandakan kehamilannya sihat tanpa masalah.

Pastinya ramai yang sudah tidak sabar untuk menunggu kelahiran cahaya mata sulung pasangan romantik ini.

Untuk rekod, Puteri Sarah berkahwin dengan Syamsul pada 8 Mac 2014 di Masjid Sri Damansara, Petaling, Selangor.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA ERRA FAZIRA BERI 'SURPRISE' PADA SHAHIR AF

Masihkah anda ingat dengan 'statement' Erra Fazira baru-baru ini yang mendakwa hanya 'sekadar kawan' dengan penyanyi kelahiran Akademi Fantasi musim ke-8, Shahir Zawawi, 28?

Artikel terdahulu:

"HANYA KAWAN" - ERRA FAZIRA TAK MAHU DIKAITKAN DENGAN SHAHIR LAGI

Terkini, Erra secara tiba-tiba telah memuat naik gambar Shahir dengan matanya disensor sambil mengucapkan 'selamat ulang tahun' kepada pemuda itu. Tindakan Erra bukan hanya membuka kembali 'gosip cintanya', malah membuat ramai pihak menuduh Erra selama ini sekadar 'propa' apabila mengatakan tiada hubungan dengan Shahir.

"CAKKKK!!! A surprise for u dear! jangan marah! Jangan tipilanjat!! . SELAMAT ULANG TAHUN!! Moga Allah sentiasa merahmati dan memberkati hidupmu.. Moga dipanjangkan usia dan dilimpahi rezeki yang melimpah ruah. Terima kasih kerana banyak menyumbang positive vibes into my life.. wishing you happiness and may this year bring you endless joy and tons of precious memories," tulis Erra dilaman Instagramnya.

Waahhh... main cakkk cakkk pula Erra ni. Malah ayat "Terima kasih kerana banyak menyumbang positive vibes into my life." membuat kami garu kepala memikirkan maksudnya. Heh.

Foto: Erra IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PKP & BANTU KELUARGA, PUNCA BELUM JUTAWAN - ACHEY BERHASRAT BUKA KEDAI RUNCIT

"Kalau dikira-kira dari tahun 2013, saya sudah jutawan tapi sejak kebelakangan ini susut sedikit pendapatan. Bukan hanya kesan daripada PKP, tapi saya banyak tanggungan terutama ibu bapa dan mentua.

"Adik-beradik pun kalau ada masalah kewangan saya akan tolong. Tapi, saya bukan boleh tolong semua. Saya akan tanya mereka susah dari segi apa, kalau boleh bantu saya akan bantu," jelas pelawak dan pelakon Achey Bocey.

Menurut Achey, dia belum mencapai status seorang jutawan, namun jika dihitung pendapatannya sejak mula berkecimpung dalam dunia seni iaitu pada 2013, dia sudah bergelar seorang jutawan.

Dalam pada itu, Achey berhasrat untuk terus maju dalam bidang perniagaan sendiri, walaupun sering dipilih menjadi wajah atau duta sesuatu produk tempatan.

Klik untuk gambar besar

Achey yang ditemui pada majlis pelancaran produk makanan, Palut's Superhero itu berkata, selepas memahami serba sedikit selok-belok perniagaan dia bercadang untuk mengusahakan perniagaan kedai runcit tahun ini.

"Insya-Allah, saya memang sudah lama ingin menjalankan perniagaan kedai runcit. Contohnya Lan Solo pun ada kedai runcit. Tahun ini, banyak perancangan perniagaan yang terkandas.

"Sebelum ini saya cakap nak buka kedai aksesori motosikal, namun tidak dapat dilaksanakan sebab Perintah Kawalan Pergerakan (PKP). Jadi untuk perniagaan kedai runcit, saya sudah tengok beberapa kawasan. Insya-Allah, doakan yang baik-baik," tuturnya.

www.myartis.com / Sumber & foto: Harian Metro & Instagram Achey Bocey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES LANGGAR KONTRAK, PULANG AWAL KE MALAYSIA - BEN AMIR JELAS TINDAKANNYA ITU ATAS FAKTOR KESIHATAN & KESELAMATAN

Pelakon Ben Amir akhirnya tampil membuka mulut bagi menjelas keadaan sebenar, selepas kes saman pelanggaran kontrak membabitkannya dengan syarikat produksi Elisa Vision Sdn Bhd ketika membintangi drama 'Demi' di Inverness, Scotland pada awal Mac 2020, diselesaikan secara baik pada Khamis.

Menurut Ben atau nama sebenarnya Muhammad Amir Sabaruddin, 32, dia tidak pernah lari daripada tanggungjawab dan keputusannya pulang ke Malaysia ketika itu atas faktor kesihatan dan keselamatan.

"Saya menegaskan bahawa saya tidak pernah lari dari tanggungjawab. C0V1D akhirnya mengajar saya bahawa tiada siapa yang menang. Keputusan saya untuk pulang ke Malaysia adalah disebabkan faktor kesihatan dan keselamatan.

"Pandemik ini tidak berpihak dan saya percaya bahawa adalah pilihan kita untuk membuat apa yang perlu apabila dipaksa untuk berada di dalam keadaan sedemikian. Saya bagaimanapun bersedia bergerak ke hadapan. Dengan harapan yang tinggi saya harap semua pihak akan menghormati keputusan yang dibuat kedua-dua pihak," jelasnya menerusi kenyataan rasmi yang dimuatnaik di laman sosial.

Klik untuk gambar besar

Dalam kenyataan sama, Ben juga menegaskan bahawa isu itu sudah diselesaikan secara baik. Pada masa sama, Ben memaklumkan dia juga bersedia untuk bekerjasama dengan pihak Elisa Vision Sdn Bhd sekiranya ada ruang sekali lagi.

"Dalam bulan yang penuh keberkatan ini, kedua-dua pihak sudah memilih untuk mengetepikan perbezaan dan kebanggaan kami. Satu kompromi sudah dicapai di antara kedua-dua pihak pada hari pertama kes itu seharusnya dibicarakan.

"Satu persetujuan sudah direkodkan di hadapan Hakim Mahkamah Sesyen tanpa sebarang pengakuan liabiliti. Ia jelas bermaksud bahawa pihak mahkamah tidak membuat apa-apa penemuan bersalah terhadap saya. Oleh itu, saya menegaskan sekali lagi bahawa pertikaian itu sudah diselesaikan secara damai dan seperti yang sudah juga saya maklumkan di perkarangan mahkamah, ia diselesaikan dengan cara baik'.

"Sekiranya anda peminat dan penyokong sejati... saya harap anda dapat menerima kedua-dua belah pihak berdasarkan merit kami. Saya tidak mempunyai sebarang perasaan negatif terhadap Elisa Vision. Sekiranya di dalam perjalanan karier kedua-dua pihak jalan kami bertembung sekali lagi, Insya-Allah, saya bersedia untuk bekerjasama dengan pihak Elisa Vision," katanya.

Pada Khamis lalu, Ben selaku defendan bersetuju membayar RM100,000 kepada Elisa Vision Sdn Bhd selaku plaintif. Isu yang tercetus sejak tahun lalu akhirnya diselesaikan secara baik di hadapan Hakim Mahkamah Sesyen Sivil Kuala Lumpur, Tasnim Abu Bakar.

Terdahulu, kemelut membabitkan Ben dan syarikat produksi itu bermula pada 27 Mac 2020 apabila dia didakwa pulang ke Malaysia secara sendiri meninggalkan semua kru produksi dan pelakon.

Tindakan itu dianggap tidak bertanggungjawab dan mementingkan diri kerana dia tidak menghabiskan penggambaran drama berkenaan yang dijalankan di Scotland. Difahamkan, Ben juga enggan menyiapkan baki penggambaran drama itu di Malaysia dan tempatnya terpaksa digantikan dengan pelakon lain serta produksi perlu membuat penggambaran semula.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EMOSI SEMAKIN BAIK - AZMI SAAT BERI PERHATIAN KEPERLUAN ISTERI KETIKA BERPANTANG

"Perkara seperti ini (diuji pemergian anak) bukanlah suatu fasa yang mudah hendak diharungi. Tetapi, syukur, hari demi hari, isteri nampak okay. Emosinya semakin baik dan Allah mempermudahkan urusan isteri saya," kata vokalis Caliph Buskers, Azmi Saat yang memaklumkan emosi isterinya kini semakin stabil.

Pemergian anak sulung, Allahyarham Khairul Afnan ke Rahmatullah selepas tiga hari dilahirkan iaitu 30 September lalu, bukanlah sesuatu yang mudah untuk dihadapi pasangan ini.

Mahu atau tidak, Azmi dan Nazirah masing-masing akur dengan ketentuan Ilahi apabila penantian 10 tahun mendapatkan cahaya mata sulung menjadi nyata, namun, putera tersayang dipinjamkan kepada mereka selama tiga hari sahaja.

Azmi yang sebelum ini memberitahu emosi isteri terjejas sehingga mengigau ketika tidur itu reda dengan ketentuan Ilahi dan dia cuba kuat demi isterinya.

"Saya reda dengan anak kami yang dipinjam seketika di dunia ini. Saya kena kuat untuk isteri dan meneruskan kehidupan mendatang. Apa yang saya khuatir adalah kesihatan isteri yang mudah terganggu apatah lagi dia masih berpantang," ujarnya.

Klik untuk gambar besar

Azmi atau nama penuh, Khairul Azmi Saat berkata, sebagai suami dan ketua keluarga, dia enggan terus bersedih dengan ujian itu. Malah, Azmi mula bekerja untuk meneruskan survival pada era pandemik COVID-19.

"Saya cuba lapangkan waktu malam untuk memberi tumpuan kepada isteri yang sedang berpantang. Jadi, pada sebelah siang, saya bekerja. Walaupun emak saya membantu kami, namun, saya tidak mahu lepaskan tanggungjawab begitu sahaja," jelasnya.

Tambah Azmi, dia dan isteri tidak putus asa mendapatkan zuriat pada masa depan: "Kami akan berikhtiar mendapatkan anak... Moga dipermudahkan keinginan kami itu," tutur Azmi yang mendirikan rumah tangga dengan Nazirah yang juga cacat penglihatan, pada 2011.

Sementara itu, Azmi mengaku terfikir mencipta sebuah lagu demi mengabadikan kisah penantian dan perjalanan dirinya dan Nazirah menanti cahaya mata: "Namun, penantian dan kebahagiaan itu hanya sementara dan berakhir dengan kesedihan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


A. AIDA: "BUKAN NAK CAKAP BESAR, MENGURAT... PUAS TANGAN NAK MENEPISNYA"

Memberitahu ramai lelaki yang cuba mendekatinya selepas bercerai dengan pelakon Ariff Aziz pada Jun lalu, penerbit Datuk A. Aida atau nama sebenarnya Zaidah Awang, 48, berkata dia lebih memilih untuk memberikan fokus terhadap kerjaya dan anak-anak berbanding soal jodoh.

"Bukan nak cakap besar tetapi mereka yang nak mengurat saya tu... puas tangan nak menepisnya. Tapi sebab saya dah selesa dengan kehidupan begini... jadi saya rasa biarlah sekejap.

"Lagipun saya dah serik dengan kehidupan lalu... saya sudah empat kali kecundang dalam perkahwinan sebelum ini. Saya sedang cuba untuk memenuhi apa saja impian anak, pusing dunia dengan anak-anak. Saya dah tak nak fikir untuk mencari pasangan buat masa ini," ujarnya.

Mengenang kembali kata-kata arwah ibunya, A. Aida berkata, dia berasa sebak apabila sering gagal dalam perkahwinan biarpun memiliki harta dan kekayaan: "Betullah kata arwah mak dulu...

Klik untuk gambar besar

"Tuhan beri saya segala-galanya tapi bila bab suami, memang ada kekurangan di situ. Kalau dengar dia cakap begitu sampai mengalir air mata, ia perkara yang benar-benar terjadi kepada saya sehingga kini," tuturnya.

Bagaimanapun Aida berkata, dia tidak menolak takdir mahupun jodoh yang hadir dalam hidupnya selepas ini jika sudah ditakdirkan ada rezeki untuk mendirikan rumah tangga sekali lagi.

"Sekarang ini saya nak fokus dengan kerjaya, cari lebih banyak lagi sumber pendapatan sebab anak saya tiga lagi masih belajar. Tapi, jodoh, ajal maut di tangan Allah. Kalau tiba-tiba Dia hantar jodoh saya nak buat macam mana?" katanya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BRIDAL SHOWER, BALINGAN BUNGA - NELYDIA & UQASHA NAFI IKUT BUDAYA BARAT

Pada Ahad lalu, telah berlangsungnya majlis 'Bridal Shower' pelakon Nelydia Senrose yang diadakan secara meriah di Ritz Carlton, Kuala Lumpur dan ia telah menarik perhatian ramai. Tentunya, tidak lama lagi beliau akan berkahwin.

Disebalik kemeriahan dan kegembiraan itu, ada segelintir netizen yang mempertikaikan mengapa Nelydia harus terlalu mengikut budaya barat.

Bagaimanapun, Nelydia menafikannya dan memberitahu ia sekadar majlis pertemuan bersama rakan-rakan untuk memaklumkan berita perkahwinannya.

"Ini majlis pertemuan biasa. Saya aturkan untuk memberitahu secara rasmi akan berkahwin tidak lama lagi kepada jemputan yang terdiri daripada adik-beradik dan rakan perempuan saja. Pada majlis itu saya buat sedikit permainan dan pemenangnya dapat hadiah.

Klik untuk gambar besar

Dalam masa sama, saya nak berkongsi momen gembira ini dengan mereka. Lagipun ini saja masa yang sesuai untuk kami berjumpa sebab saya sangat sibuk dengan kerjaya dan urusan perkahwinan

Sementara itu, Uqasha ada muatnaik video menunjukkan dirinya menyambut jambangan bunga di majlis adiknya itu. Tindakannya itu mengundang kecaman netizen yang disifatkan terlalu ingin mengikut budaya barat.

Ditanya mengenai tindakannya membaling bunga kepada tetamu yang hadir, Nelydia menganggap ia sebahagian daripada permainan sahaja.

Dalam masa sama, Uqasha turut menjelaskan aksi tersebut tidak dirancang tetapi berlaku secara spontan dan hanya suka-suka sahaja serta tiada niat lain.

"Tak sangka pula video yang dikongsikan itu mendapat perhatian daripada orang ramai. Kami semua bukan mengikut budaya asing, tapi perkara itu tidak dirancang daripada awal dan ia terjadi secara spontan saja.

"Sumpah demi Allah itu bukan plan hanya saja-saja je. Bukan nak ikut adat kafir ke seperti orang luar katakan. Kumpulan perempuan kitaorang ni semua sudah ada pasangan kecuali saya yang tidak berkawan dengan sesiapa for now.

"Jadi diorang tolak Sha tapi kalau dah sampai jodoh tu tolaklah kemana pun mesti akan dapat juga. Tak sangka pula saya yang dapat menangkap bunga itu dan mungkin itu adalah petanda bahawa saya juga akan berkahwin tidak lama lagi," jelasnya.

Ditanya sama ada adakah simbolik menyambut bunga tersebut bermakna Uqasha juga akan berkahwin dalam masa terdekat, pelakon itu memberitahu dia masih belum mempunyai calon dan tidak terburu-buru untuk berkahwin.

"Bunga dah dapat calon je belum lagi dan saya sekarang dalam misi mencari calon. Jodoh tu ada tapi mungkin lambat. Mungkin jodoh adik sampai dulu jadi kita dahulukan.

"Nak cepat-cepat pun buat apa dan kalau orang tu bukan terbaik buat kita kenapa kita perlu gadaikan hidup kita. Biar lambat asal selamat," ujarnya.

Dalam pada itu, Nelydia mengesahkan beliau bakal berkahwin dalam masa terdekat tetapi masih belum bersedia untuk berkongsi butiran lanjut mengenai majlis pernikahannya itu dengan jejaka yang dikenali sebagai Hafiz. Nelydia berharap orang ramai dapat mendoakan agar segala urusannya untuk berkahwin berjalan lancar.

www.myartis.com / Sumber & foto: Media Hiburan, Harian Metro, Astro Gempak, Instagram Nelydia Senrose & Uqasha Senrose

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU DADAH - NIEZAM ZAIDI PULA DIPETIK, SIAP ADA BUKTI?

Isu penahanan seorang pelakon lelaki berusia 29 tahun bersama pengarah dan penolong pengarah kerana disyaki terbabit dengan penyalahgunaan dadah dalam satu serbuan ketika ini sedang hangat diperkatakan.

Dek kerana itu, netizen telah memetik beberapa nama artis lelaki sehingga menimbulkan fitnah. Antara nama yang dipetik adalah pelakon Syafie Naswip hanya kerana dia ada melakukan penggambaran di Perak. Bagaimanapun, Syafie telah tampil menafikannya.

Terkini, seorang lagi pelakon yang sering memegang watak pelakon aksi, Niezam Zaidi turut dipetik terlibat dalam kes ini selepas tersebar gambar yang menunjukkan maklumat peribadi dirinya di WhatsApp.

Klik untuk gambar besar

Netizen mula cari kepastian di ruangan komen Instagram Niezam. Setakat ini, pihak polis masih belum mendedahkan siapa 3 orang filem yang ditahan dan diharapkan orang ramai tidak membuat sebarang spekulasi.

Pihak polis mendapati suspek positif dadah jenis Tetra Hydrocannibol dan penolong pengarah didapati positif dadah jenis AMP dan methamphetamine.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NADZMI ADHWA: "HAPPY ANNIVERSARY, NANTI ANGAH HADIAHKAN MENANTU YA"

Menerusi laman Instagram, pelakon Nadzmi Adhwa telah memberi ucapan buat kedua-dua orang tuanya sempena ulangtahun perkahwinan ke-30 kelmarin.

Dalam masa sama, Nadzmi sempat berseloroh dan seakan-akan memberikan bayangan untuk berumah tangga dalam masa terdekat.

"Happy 30 years anniversary My Dunya and My Jannah. May Allah always bless you both with health, wealth, prosperity and happiness.

"Nanti Angah hadiahkan menantu ya. Eh? Berangan tak salah," tulisnya bersama sekeping foto bersama ibu dan bapanya.

Klik untuk gambar besar

Netizen pula mengaitkan nama bakal menantu keluarga itu tidak lain tidak bukan pelakon Ardell Aryana.

Nadzmi dan Ardell mulai rapat sejak bergandingan dalam drama Namaku Bedah pada 2015. Hubungan itu bertambah erat ketika Ardell jatuh sakit pada Jun lalu.

Terkini Nadzmi dan Ardell merakamkan single bersama berjudul 'Wanitaku' yang kini sudah trending di YouTube.

www.myartis.com / Sumber: Astro Gempak & Instagram Nadzmi Adhwa

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KUTIP DERMA TANPA PENGETAHUAN INTEAM - SUHAIMI SAAD DIKRITIK

Menerusi Beautifulnara, Suhaimi Saad telah dikritik oleh seorang netizen yang tidak puas hati kerana beliau telah melancarkan sebuah tabung bagi mengutip derma untuk kos penganjuran Konsert Reuniteam tanpa pengetahuan ahli Inteam yang lain.

Konsert tersebut berlangsung malam semalam di Dewan Jubli Perak, Kota Bharu, Kelantan. Ia menggabungkan empat ahli kumpulan In-Team iaitu Syam, Amin, Syah dan Rahim bersama Suhaimi yang merupakan bekas anggota Inteam di mana mereka mempersembahkan 15 buah lagu.

Menjawab persoalan netizen, Inteam kemudiannya menerangkan bahawa pelancaran tabung itu tanpa persetujuan dan pengetahuan ahli Inteam sejak awal.

Tiket konsert Reuniteam telah dijual pada harga  RM100 (Gold), RM50 (Silver) dan RM20 (Bronze). Ia  bertujuan untuk mengembalikan era kegemilangan muzik nasyid kepada khalayak, tetapi ia juga salah satu medium dakwah kepada masyarakat.

Dewan yang digunakan sebagai lokasi konsert tersebut mampu memuatkan 900 orang penonton.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT KONONNYA PENAT SANGAT, SAMPAI TERTIDO DENGAN DUIT RM100K

"Hari ini busy sangat,sampai saya tertido dengan duit. Buat sale sampai tertidur saya dengan bedak sejuk! Sale hari ini cecah rm100,000," kongsi Sajat atau nama sebenarnya Muhammad Sajad Kamaruzzaman.

Dakwa Sajat, dia terlalu penat dengan jualan produk bengkung, bedak dan emasnya sehingga tertidur dengan lambakan duit itu.

Hai... Makcik Kiah jual nasi lemak pun penat jugak Sajat, tapi tak pernah tidur atas duit.

Selanjutnya, tindakan Sajat itu telah menimbulkan rasa 'bengang' dikalangan netizen yang menyifatkan usahawan itu seolah riak dengan kekayaannya. Sajat bukan sahaja boleh terdedah pada jenayah, malah ada yang netizen yang menasihatkannya apa guna banyak duit jika tiba-tiba kita 'meninggal' atas duit tu.

Apapun... kemungkinan semua nasihat tersebut hanya 'alah bisa, tegal biasa' bagi Sajat. Iyalah, telinga Sajat rasanya dah tebal dengan segala makian, umpatan dan kritikan sejak dia tiba-tiba popular dikalangan netizen. Tak gitu?

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAHAM PERMAINAN INDUSTRI - ERRA MOHON DOAKAN YANG TERBAIK

"Hubungan kami masih baik dan doakan segalanya yang terbaik buat kami. Semoga yang baik juga akan bersama dengan orang yang mendoakan kebaikan itu.

"Saya juga tidak berhasrat untuk memberi komen panjang dan membentangkan secara terperinci mengenai hubungan saya dengan Syahir. Cukuplah saya beritahu secara ringkas.

"Saya sudah dimaklumkan oleh Shahir sendiri mengenai isu itu. Selain itu, saya juga ada bertanya pandangan teman-teman dalam industri seni serta mereka yang prihatin berkaitan isu terbabit.

"Justeru, sedikit-sebanyak saya faham permainan dan sepak terajang dunia hiburan tanah air. Saya juga tidak mahu komen lebih-lebih kerana ia hanya akan memanjangkan isu yang tidak ada hala tuju itu.

Klik untuk gambar besar

"Saya percaya semua orang melalui gelombang hidup dan mempunya sisi cerita tersendiri. Ini adalah sebahagian cerita dalam kehidupan kita," jelas pelakon dan penyanyi Erra Fazira yang mendedahkan hubungannya dengan Shahir masih baik.

Biarpun pelbagai spekulasi timbul gara-gara kontroversi main cinta diantara Shahir dan pramugari 'Fireflyz', Mona Syamimi baru-baru ini, Erra mendedahkan hubungannya masih baik dengan Shahir.

Beberapa hari lalu, Shahir ada menyuarakan hasratnya secara terbuka untuk meminang Erra pada tahun depan.

Walaupun dikritik curang kepada kekasih, Shahir menegaskan, Erra faham dengan situasi yang berlaku dan ianya tidak sedikit pun membuatkan hubungan cinta mereka tergugat.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"KAMI SEDIKIT PUN TAK TERASA DENGAN GURAUAN NABIL" - CALIPH BUSKERS

Semua mengetahui lawak Nabil Ahmad di konsert pertama Gegar Vaganza 2 (GV2) yang mempersendakan Caliph Buskers dengan menyamakan mereka dengan karya itu yang mana ahli-ahlinya adalah cacat penglihatan.

Namun begitu bagi Caliph Buskers, mereka tidak pernah terasa dengan kata-kata pelawak itu meskipun gurauan Nabil itu kasar

Malah vokalis kumpulan itu, Azmi Saat, 28, menyifatkan Nabil seorang yang lucu serta menghiburkan dan dia meminta orang ramai agar tidak mengambil serius gurauan pengacara tersebut.

"Jujurnya, sedikit pun kami tak terasa dengan gurauan Nabil itu. Kami mengikuti program itu dan lawak dia memang menghiburkan.

"Apatah lagi setiap minggu kami berjumpa dengan Nabil di program Meletop dan kami sangat mengenali dia yang suka bergurau secara kasar.

"Ahli-ahli Caliph Buskers lain pun seronok dengan gurauan dia kerana kebanyakan orang melayan kami terlalu baik disebabkan kekurangan kami," ujarnya dipetik sebagai berkata.

Kumpulan Caliph Buskers dianggotai oleh Azmi Saat (vokalis), Nirwan (pemain gitar), Zaki (pemain gitar/vokalis), Fendy (cajon/vokalis), Rubiana (shaker/vokalis).

Tindakan Nabil itu membuatkan pihak Astro memanggilnya untuk memberi nasihat.

Sementara itu, Azmi berkata dia faham apabila masyarakat marah dengan tindakan Nabil itu, namun orang ramai juga perlu tahu bahawa golongan orang kurang upaya (OKU) juga manusia biasa yang suka bergurau senda.

"Memang dari dulu lagi masyarakat begitu prihatin terhadap sensitiviti golongan OKU. Kami bersyukur dengan perkara itu.

"Tetapi kalau anda semua nak tahu, kami lebih suka jika kami dilayan seperti orang biasa. Kami suka bergurau, malah lebih kasar daripada Nabil lagi. Hahaha.." ujarnya.

Dalam perkembangan lain, kata Azmi, dia bersyukur apabila single lagu pertama kumpulannya iaitu Hanya Namamu mendapat respons yang sangat positif sejak ia dilancarkan April lalu.

Malah jumlah klip video di Youtube pula sudah mencecah lebih sejuta tontonan.

"Alhamdulillah. Pada mulanya kami hanya mahu dikenali. Tetapi tidak sangka Caliph Buskers sudah memiliki single lagu yang mendapat perhatian ramai.

"InsyaAllah kami akan muncul pula dengan single lagu kedua," tuturnya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA ALYA IMAN SEMAKIN SEKSI, SIAP BERGELEK LAGI

Semua sedia maklum mengenai pelakon Alya Iman yang sebelum ini mengesahkan dirinya itu sudah tidak lagi bertudung selepas memuat naik gambarnya yang tampil mendedahkan rambut pada 1 Syawal lalu, dimana ia mengejutkan ramai pihak.

Menurut Alya, dia lega dapat menampilkan sisi sebenarnya dan enggan menipu di media sosial.

Terbaru, tular video pula di TikTok memaparkan anak bongsu kepada pelakon era 80an, Allahyarham Azmil Mustapha itu bersama rakannya sakan menari lagu 'Hips Don't Lie' nyanyian Shakira.

Klik untuk gambar besar

Namun apa yang mengejutkan, penampilan Alya yang dilihat semakin seksi apabila baju dipakainya dilihat ketat dan singkat, selain menampakkan perutnya.

Difahamkan, video tersebut dipercayai telah pun dipadam selepas menerima kecaman ramai.

Bagaimanapun, menerusi ruangan komen sebuah portal, ramai yang terkejut melihat penampilan pelakon itu selepas tidak lagi bertudung.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GRADUASI YUNA UITM

Yuna atau nama penuhnya Yunalis Zarai akhirnya menerima Ijazah Sarjana Muda bidang Undang-Undang dari Universiti Teknologi Mara (UiTM), 27 Oktober lalu. Maka dengan ini, bertambahlah artis yang mengikut jejak langkah Allahyarham Sudirman Haji Arshad sebagai 'artis berilmu'.Harapan kita, moga Yuna akan terus sukses dan memilih jalan yang terbaik berbanding artis-artis lain yang hanya mementingkan populariti.(\__/)(='.'=)(")_(")myartis 2009


DILANTIK DUTA RANTAU ASIA TENGGARA - NEELOFA SYUKUR PELUANG BAWA IMEJ MUSLIMAH

Pengacara, pelakon dan usahawan Noor Neelofa, 31, baru-baru ini telah dilantik sebagai duta rantau Asia Tenggara jenama kecantikan antarabangsa Lancome dan sekali gus menjadikan Neelofa sebagai individu Malaysia pertama yang mewakili jenama produk kecantikan yang berasal dari Perancis itu.

Menurut hos rancangan 'Next to Neelofa' ini, dia menzahirkan rasa kesyukuran serta terharu atas pelantikannya itu serta berpeluang membawa imej muslimah berhijab di mata dunia: "Jenama kecantikan ini banyak menyokong kerjaya saya sejak lima tahun lalu.

Sudah lama saya menyimpan impian untuk bekerjasama dengan jenama yang mengutamakan kebahagiaan, cita-cita,  dan menjalani kehidupan sepenuhnya dengan indah serta bermakna. Saya tak sangka diberi berpeluang menjadi wanita Malaysia pertama dilantik sebagai duta Asia Tenggara bagi produk ini, lebih-lebih lagi menjadi individu berhijab pertama.

Ia satu tugas yang besar dan tanggungjawab baru yang perlu saya bawa. Sejujurnya, sukar nak percaya apabila saya berjaya sampai ke tahap ini," kata Neelofa atau nama penuhnya Noor Neelofa Mohd Noor ini

Klik untuk gambar besar

Bekas hos program hiburan MeleTOP ini juga merasakan ia sebagai salah satu jihad kecilnya memperkenalkan imej muslimah di mata dunia: "Mewakili wanita muslim berhijab bersama produk antarabangsa ini boleh dianggap sebagai jihad kecil saya. Saya mahu membuktikan wanita berhijab juga boleh melakukan pelbagai perkara luar biasa. Saya harapkan jalinan ini dapat mendapat keberkatan daripada-Nya," tuturnya.

Tambah Neelofa lagi dalam majlis pengumumannya sebagai duta rantau Asia Tenggara yang pertama untuk jenama kecantikan antarabangsa Lancome, pemilihannya sebagai duta boleh dianggap sebagai satu kejayaan buat Malaysia kerana selama ini, wajah produk antarabangsa itu sering ditawarkan kepada negara-negara lain.

"Jenama ini sering tampil dengan wajah dan duta dari Jepun, Korea dan China. Selalunya wakil daripada Asia Tenggara tidak dipandang sangat. Siapa sangka, akhirnya wakil daripada Malaysia dipilih menerusi satu proses yang panjang. Ini satu kebanggaan buat kita.

"Insya-Allah, buat kali pertama dalam sejarah produk kecantikan ini, mereka akan tampil dengan kempen Hari Raya Aidilfitri bagi tahun 2021. Sebelum ini, mereka tidak pernah anjurkan kempen Aidilfitri di Malaysia. Kempen ini juga bakal diperkenalkan di negara jiran seperti Indonesia, Thailand dan Singapura," ujarnya.

www.myartis.com / Sumber: Astro Gempak & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 HARI BERTARUNG NYAWA DENGAN COVID-19 - ABANG FEDTRI YAHYA DIJEMPUT ILAHI

"Ini hari ke-10 arwah abang saya bertarung nyawa dengan COVID-19. Namun, Allah lebih menyayanginya. Selepas pemergian ibu ke Rahmatullah, sudah tiga adik-beradik termasuk arwah abang meninggal dunia. Saya ada 10 beradik.... Tinggal tujuh orang sekarang," kata pengacara dan personaliti TV3, Ahmad Fedtri Yahya yang kehilangan abang tersayang, Zahari Othman, 51, selepas bertarung dengan COVID-19.

Tambah menyedihkan hos program Jejak Rasul itu, isteri dan dua anak mereka turut disahkan positif COVID-19 dan menjalani rawatan. Ahmad Fedtri berkata, abangnya menghembuskan nafas terakhir kira-kira jam 11 pagi tadi di Hospital Tengku Ampuan Rahimah, Klang. Ahmad Fedtri berkata, arwah abangnya meninggalkan balu dan dua anak. Tambah Ahmad Fedtri, arwah paling akrab dengannya.

"Lebih menyedihkan, mereka juga disahkan positif COVID-19 dan melakukan kuarantin kendiri di rumah. Ketika saya mula bekerja di TV3 pada 2003, arwah banyak membantu. Ketika itu, saya belum ada kenderaan sendiri. Kalau pulang lewat dari kerja, arwahlah yang tidak lokek menjemput saya di TV3. Malah, beberapa bulan saya menumpang di rumahnya," ujarnya.

Ahmad Fedtri berkata, proses pengebumian jenazah masih belum diputuskan: "Dengan kes harian naik mendadak dan prosedur tertentu perlu dipatuhi dalam menguruskan kematian pesakit COVID-19, proses pengebumian arwah belum dapat disahkan. Saya harap semua urusan dapat dipercepat dan dipermudahkan," jelasnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERSONALITI TV, AMEENA ZAINI SELAMAT LAHIRKAN ANAK KEDUA, LELAKI

Personaliti televisyen, Ameera Zaini menerusi laman Instagram miliknya baru-baru ini mengumumkan berita gembira dimana dia telah selamat melahirkan anak keduanya pada 9.29 malam hari Jumaat. Ameera turut berkongsi sekeping foto yang menampakkan sebahagian wajah bayinya itu: "Alhamdulilllah. It's a boy. 8th May 2020. 9.29 pm," tulisnya.

Khabar gembira itu dihujani ucapan tahniah daripada rakan selebriti dan peminat: "@mia.ahm4d: MasyaAllah Meera!! Like finally!! Congratulations!!! Share la journey bersalin nanti. Selamat berpantang!

"@nadiaannuar: Birthday sama macam Aaron my eldest! Hahahaha timing pun beza 1 jam lebih je. - "@nabila.razali: Alhamdulillah! - "@adielaridzuan: Alhamdulillah congrats kak Meera! Selamat berpantang," antara komen-komen yang ditinggalkan.

Terdahulu, Ameera mendedahkan dia terpaksa menghadapi trimester pertama yang sangat mencabar untuk anak keduanya. Ameera dan suami, Hasnor Rozaini telah mendirikan rumah tangga pada 18 September 2015 dan dikurniakan seorang cahaya mata lelaki, Mateen.

Klik untuk gambar besar

www.myartis.com / Sumber & foto: Astro Gempak & Instagram Ameena Zaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERGELAR PENOREH GETAH - MAK MAH SERONOK DAPAT TEMAN SUAMI

"Mula-mula memang tidak tahu bagaimana cara nak menoreh getah, jadi saya belajar dengan suami sehingga saya menangis kenapa saya tidak pandai-pandai.

"Saya berdoa Allah permudahkankan saya untuk pandai melakukannya kerana saya benar-benar mahu menemani suami setiap pagi ke kebun getah. Sekarang suami pula kagum dengan kebolehan saya.

"Menoreh merupakan rutin kami setiap pagi, saya dan suami akan keluar seawal 6.30 pagi dan pulang kira-kira pukul 9 pagi," demikian kata pelakon veteran Ruminah Sidek atau Mak Mah, 70, yang gembira dirinya bergelar penoreh getah sejak dua tahun lalu kerana dapat menemani suaminya, peneroka Felda Jelai, Negeri Sembilan, Al Fatah Rahim Ismail, 72.

Mak Mah yang melalui pengalaman berharga dalam hidupnya selain menjadi seorang pelakon itu berkata yang dia mengambil masa beberapa minggu untuk belajar menoreh daripada suaminya sehingga benar-benar pandai.

Dalam masa sama, Mak Mah mengakui beliau kini sedang melalui kehidupan baharu yang sangat bahagia sejak mereka berkahwin.

Tambah Mak Mah, dia juga banyak manghabiskan masanya menjalani kerja-kerja yang tidak pernah dilakukan dalam hidupnya sebelum ini.

"Selain menoreh banyak juga perkara baru saya belajar seperti memancing, suami suka memancing di laut jadi dia bawa sekali. Ada suatu hari kami memancing sehingga di sempadan Johor bersama rakan-rakannya," ujarnya dipetik sebagai berkata.

--- IKLAN ---

Sementara itu, lebih menarik tambah Mak Mah, dia turut berasa dihargai apabila sering diundang menjadi tetamu dan memberi ucapan dalam majlis anjuran sekolah-sekolah berhampiran tempat tinggalnya itu.

Dia tidak menyangka kehadirannya mendapat perhatian dan diterima dengan hati terbuka oleh masyarakat Felda berkenaan.

"Sejak berkahwin Mak Mah dan suami banyak mendapat jemputan untuk hadir majlis-majlis penting di kawasan Felda itu termasuk sekolah-sekolah.

"Mereka suruh Mak Mah beri ucapan, malah mereka juga adakan majlis menayangkan filem-filem lama Mak Mah untuk tontonan tetamu dan pelajar-pelajar sekolah itu," jelasnya.

Katanya, sejak berkahwin dia tidak pernah berasa susah hati terutamanya dalam hal menguruskan kehidupan.

"Hati Mak Mah senang sahaja, tidak fikir masalah dan tidak fikir duit cukup atau tidak kerana semua suami yang uruskan. Sampai baju atau keperluan harian lain dia yang uruskan, setiap kali Mak Mah mahu keluarkan duit, dia tidak benarkan," katanya.

Bukan itu sahaja, kata Mak Mah, perkara-perkara berkenaan juga membuatkan berat badannya kini meningkat sehingga 70 kilogram.

"Orang kampung kata Mak Mah sudah berisi sekarang, bila timbang memang sudah 70 kilogram daripada sebelum ini hanya 64 kilogram. Mak Mah ingat sudah tidak boleh gemuk, rupa-rupanya bila hati senang dan gembira badan kita boleh naik juga," tuturnya.

Dalam pada itu, Mak Mah bersyukur kehidupannya kini dianggap sebagai hadiah Allah dalam menghabiskan sisa hidupnya. Dia juga tidak pernah membayangkan dapat menjalani kehidupan sebegini indah pada akhir-akhir usianya.

Sementara itu, bercakap soal kerjaya lakonan, Mak Mah berkata, dia masih menerima tawaran bagi menyokong industri lakonan tanah air. Ini kerana lakonan sudah menjadi darah daging Mak Mah yang tidak akan ditinggalkan begitu sahaja.

"Mak Mah masih sihat dan boleh berlakon, suami juga benarkan Mak Mah berlakon dan dia selalu hantar ke Kuala Lumpur jika ada penggambaran.

"Kadang-kadang nak tolak tapi rasa tidak elok pula sebab mereka beritahu tiada ramai pelakon yang boleh bawa watak nenek. Tapi dalam sebulan selalunya hanya beberapa hari sahaja Mak Mah ada penggambaran," katanya.

Untuk rekod, Mak Mah dan peneroka Felda Jelai, Negeri Sembilan ini bernikah dalam sebuah majlis sederhana di Klang, Selangor pada 17 Mei 2014.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"RASA SEPERTI HIDUP DALAM NERAKA BILA KELUAR TAK PAKAI TUDUNG, TAKUT BILA KILAT GURUH" - FATHIA

"Saya trauma! Hari-hari tak tenang, rasa seperti hidup dalam neraka bila keluar tak pakai tudung. Rasa macam semua orang nak bunuh saya! Kadang-kadang ketakutan itu jadi ekstrim sampai bawa kereta laju-laju sebab nak balik rumah. Bila ada kilat guruh semua jadi tambah takut.

"Bila cerita pada orang lain semua tak faham. Sampaikan ada masa menangis seorang diri. Macam nak kiamat pun ada. Semua perasaan itu datang ketika sedar, bukan dalam mimpi pun," cerita pelakon Fathia Latiff yang mengakui melalui fasa pencarian diri yang mengusutkan sepanjang tempoh tidak berhijab tahun lepas.

Ceritanya, hidupnya tidak tenang dan adakalanya berdepan ketakutan luar biasa terutama ketika berada di luar rumah. Hinggakan pada satu masa kata pelakon Ariana Rose itu dia melulut di hadapan ibunya memohon keampunan.

"Siapa saya nak lawan takdir Allah? Memang kenalah padahnya... Setiap kali balik rumah saya akan melutut depan ibu saya minta maaf. Situasi itu buatkan saya betul-betul insaf," tambahnya.

Klik untuk gambar besar

Hijrah kedua Fathia sejak Mac lalu membuka perspektif baharu dalam hidupnya: "Kalau boleh saya nak istiqamah kali ini, semoga Allah tetapkan iman saya dan tak bolak-balikkan hati saya. Sepanjang tempoh membuka semula tudung saya tertanya-tanya siapa diri saya sebenar?

"Dan pada waktu itu perlahan-lahan saya muhasabah diri, berfikir sedalam-dalamnya," katanya yang mengikuti kem kerohanian dan jati diri selama tiga bulan sejak awal tahun lalu.

Pada April 2019, Fathia telah mengejutkan ramai apabila mengakui dirinya membuka tudung selepas berhijab pada April 2016.

www.myartis.com / Sumber & foto: Astro Gempak & Instagram Fathia Latiff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR - SEKITAR SAMBUTAN BIRTHDAY ELFIRA LOY DI KUANTAN

Kemeriahan sambutan awal hari lahir Elfira Loy yang diadakan di Beach Market 2016, Taman Gelora, Kuantan, Pahang semalam. Di sana, Elfira bukan sahaja mendapat rakan baru, malah mendapat surprise kek sempena birthdaynya yang ke-22 hari ini.

Lebih menarik, hari ini juga genap setahun Elfira Loy bertudung. Ini kerana, ketika meraikan hari jadi yang ke-21, tahun lalu, Elfira sudah mula mengenakan bertudung.

Malah di hari lahirnya juga, Elfira bakal melancarkan kempen #EL8March bagi memperkenalkan jenama pakaian 'ready to wear' termasuk skaf di bawah label El by Elfira Loy, malam ini.

Untuk info, #EL8March kini sudah menjadi trending pada kedudukan pertama di laman sosial Twitter.

"Koleksi yang diperkenalkan khusus untuk wanita bersaiz 'petite' seperti saya. Jadi, apa yang akan dijual lebih kepada saiz dan gaya saya.

"Pendek kata, jenama ini mewakili diri saya. Saya cukup optimis dengan perniagaan ini.

"Untuk bersaing dengan jenama yang sedia ada, ia amat sukar. Namun, jika kita menjual apa yang diminati selain memenuhi keperluan ramai, insya-Allah semuanya akan lancar," ujarnya dipetik sebagai berkata kepada BH Online.

Selain berlakon dan menjadi usahawan, Elfira kini juga sedang menunggu hari graduasi tidak lama lagi dalam pengajian bidang seni hiburan di Kolej Damansara Utama (KDU), Glenmarie Shah Alam, Selangor.

Selamat hari lahir diucapkan kepada Elfira!

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


VIDEO - LAUNGAN AZAN ALIF SATAR CAIRKAN HATI PEMINAT

Penyanyi dan pelakon Alif Satar malam semalam telah mencairkan semua hati peminatnya, dek kemerduan suaranya ketika sedang melaungkan azan di sebuah majlis.

Melihat komen video tersebut yang dikongsikan oleh pelakon Hairul Azreen di laman Instagramnya, ramai pengguna sosial media memuji kelunakan suara serta mengagumi dengan bakat dan kebolehan yang ada pada pengacara tersebut.

Aliff yang berbaju kemeja putih kelihatan sungguh yakin dan lancar seperti sudah biasa melakukannya.

Menyedari videonya telah menjadi bualan hangat, Alif sempat meninggalkan pesanan yang ringkas pada rakannya itu.

Hmmm… mungkin Alif agak segan bila menerima terlalu banyak pujian termasuk Hairul yang menjadikan bapa kepada dua orang anak ini sebagai idolanya.

Apa pun, kami memang puji kebolehan yang Alif ada. Bukan sahaja berbakat dalam bidang pengacaraan, nyanyian dan boleh berlakon, Alif juga dikatakan bijak dalam ilmu agama.

Untung isteri Alif kan...

ATAU KLIK DISINI UNTUK TONTON

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


39 GAMBAR - MAJLIS BERTANDANG YATT HAMZAH DI KELANTAN

Suasana majlis bertandang Yatt Hamzah, 36, dan suaminya, Mohammad Zulfadhli Khiruddin, 26, yang berlangsung hari ini di Kota Bharu, Kelantan.

Majlis yang bertemakan warna merah jambu ini telah dihadiri oleh ahli keluarga, saudara-mara serta teman rapat.

Yatt yang berkahwin dengan Zulfadhli pada 27 Februari lalu telah mengadakan malam berinai kali keduanya semalam.

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom